Nyheder for uge 47, 2020\nBodega Massana, der åbnede for 80 år siden, er en af de autentiske vinbarer i Barcelone, som har fået kulturarv-status.\nVinbarer som kulturarv\nNår man besøger Barcelona, er det en god idé at gå på jagt efter nogle af byens autentiske vinbarer. Rigtig mange af disse bodegas slog dørene op i tidernes morgen som udsalgssteder for den vin, ejeren selv fremstillede. I dag byder de typisk - ud over almindelig vin - på vermouth og sherry i alle afskygninger, nogle gange tappet direkte fra fad.Til de våde varer serveres der ansjoser, tørrede skinker og andre spanske lækkerier.\nStemningen er uhøjtidelig, og gæsterne fra lokalområdet.\nDesværre hænder det, at nogle af vinbarerne bliver erstattet af en Starbucks eller en burgerbar - hvorfor byrådet i Barcelona har besluttet at give en række af barerne kulturarv-status, hvilket beskytter deres eksteriør og inventar.\nElleve unikke barer\nSidste år lavede byrådet en liste på 31 vinbarer, hvoraf elleve slap gennem nåleøjet og har fået det blå stempel som kulturarv.\nStatussen beskytter faktisk ikke selve virksomheden - kun lokalerne og facaden. Men de elleve barer vil med deres nye status kunne ansøge om tilskud, skattefradrag og forretningsrådgivning.\nDe beskyttede bodegaer er Bodega Vendrell, Celler Miquel, Bodega Sopena, Bodega Lluís, Bodega J. Cala, Bodega Marín, Bodega Quimet, Bodega Manolo, Bar del Toro, Bodega Salvat og Bodega Massana.\nChardonnay-klaser. Foto: Wikipedia/Jenavive.\nCalifornien uden Chardonnay?\nVinuniversitetet UC Davis i Californien afholder med jævne mellemrum gratis, offentlige online-seminarer om mad og vin. I et nyligt og meget interessant seminar diskuterede et panel af vinfagfolk, om Chardonnay vil forsvinde fra Californien på grund af klimaændringerne.\nHvis det er tilfældet, vil det sandsynligvis ikke ske inden for de næste 50 år - dertil har den grønne drue bidt sig for godt fast.\nMen der er, som det fremgik af seminaret, nye tider på vej - den blå drue Cabernet Sauvignon har for nylig overhalet Chardonnay som statens mest plantede drue. Og nogle af vinproducenterne er så småt begyndt at pode Chardonnay over på andre druesorter.\nEn liste på 120 andre blå druer\nIfølge Beth Forrestel, som er assisterende professor på UC Davis og var en af paneldeltagerne i seminaret, så er den hastighed, hvormed temperaturen ændrer sig i Californien højere nu end i de foregående 1000 år.\nDe stigende gennemsnitstemperaturer er heller ikke det eneste problem for statens vinproducenter. Den globale opvarmning kræver også, at vinstokkene og druerne er i stand til at tilpasse sig tørke, hyppige skybrud, mere omfattende angreb fra skadedyr osv.\nSå der er altså god grund til at tænke i mere varme- og sygdomsresistente druesorter - også selv om fx Napa Valley har bygget sin berømmelse på sine vine på Chardonnay og Cabernet Sauvignon.\nTil trods for, at emnet på seminaret var Chardonnay, blev diskussionen drejet over på Cabernet Sauvignon. Som Forrestel sagde, så havde hun en liste over 120 blå druesorter, som det ville være mere fornuftigt at dyrke i fremtiden end Cabernet Sauvignon.\nIfølge hende vil man måske ikke kunne få de samme priser for vinene, som når de er fremstillet på Cabernet, men det vil være en mulighed for at fremstille nok vin, til at det vil kunne svare sig.\nEn fremtid med blandings-rødvine\nEn anden paneldeltager var vinproducenten Dan Petroski, der ejer vinhuset Massican i Napa. Og ifølge ham bør Napa ikke sætte kvantitet over kvalitet, når det gælder distriktets berømte rødvine. Man skal blive ved med at dyrke Cabernet, men også plante flere varmeresistente blå druer som fx Zinfandel og Petite Sirah - en drue, der var udbredt i Napa i 1960’erne. Og så skal man - hvis det står til Petroski - begynde af fremstille blandings-rødvine af samme høje kvalitet, som dem man i dag laver udelukkende på Cabernet.\n- I Bordeaux er man jo også berømt for sine rødvine, hvor der indgår flere druer i én og samme flaske, lød det fra vinproducenten.\nSeminaret var et ud af mange, som UC Davis afholder online. Hvis man vil se det - samt rækken af andre seminarer - kan man klikke her.\nDen smarte nye bib-vin emballage.\nSmart bib-vin med to tappehaner\nBag-in-box kender vi som en firkantet kasse indeholdende en pose med vin - og så med en enkelt tappehane.\nNu har det store franske vinkooperativ Vinovalie lanceret en ny og smart bib-emballage til 2,25 liter vin (tre normale flasker), udviklet af pap-firmaet Smurfit Kappa. Boksen er lang og ottekantet, og man har mulighed for at åbne hele to forskellige tappehaner - en nederst på boksen og en på midten. Så kan man vælge, om man vil placere boksen vandret eller lodret. Det kunne jo fx være smart at lade den ligge ned i køleskabet og så tappe fra midten af den.\nSamles med håndkraft\nDet er faktisk forholdsvist sjældent, at man ser nye og anderledes emballager til bib-vin, og det skyldes, at de fleste anlæg til samling af den slags emballage er indrettet til de gængse firkantede kasser.\nI starten er Vinovalie da også nødt til at få håndsamlet boksene, men fra og med januar 2021 vil processen blive mekaniseret. Det er af samme årsag foreløbig kun i de sydvestfranske supermarkeder, man kan købe de smarte bib-vine - som består af en serie hvidvine, rødvine og roséer med navnet Grand 8. Men til næste år indtager den ottekantede boks verdensmarkedet.\nJoe Biden. Foto: Wikipedia/David Lienemann.\nSætter deres lid til Joe Biden\nI oktober 2019 øgede Trump-regeringen afgifterne på importeret vin med 25% fra en række europæiske lande. Eneste undtagelse var mousserende vin.\nDa USA er et af de store aftagerlande af vin fra Europa, har afgifterne selvsagt givet eksporten et betydeligt dyk nedad. Ifølge den franske handelsorganisation for vin og spiritus, FEVS (La Fédération des Exportateurs de Vins et Spiritueux), har det alene for de franske vinproducenter medført et tab på omkring 400 millioner euro (cirka 2,5 milliarder kr.), siden afgifterne blev indført.\nNu krydser den europæiske vinverden fingre for, at afgifterne igen bliver fjernet, når Joe Biden sætter sig i præsidentstolen - og flere vinproducenter og vinfirmaer forventer, at det vil ske.\nFørst til næste år\nEt af de firmaer, der regner med, at afgifterne bliver skåret væk igen, er den store internationale vin- og spiritusforretning BI Fine Wine & Spirits, der har sin base i London, og som har specialiseret sig i salg af fornemme vine fra blandt andet Bordeaux, Bourgogne, Italien og Champagne.\nFirmaet maner dog til tålmodighed - Joe Biden og hans stab vil have rigeligt med langt vigtigere opgaver at tage fat på, heriblandt bekæmpelsen af Covid-19, så det med at få fjernet afgifterne vil nok tidligst ske i midten af 2021 eller måske først i slutningen af næste år.\nEn af de i alt ti dåser af solidt guld, som befinder sig i pakkerne med tolv styk Punk IPA.\nEn dåse af guld i pakken\nDet skotske bryggeri BrewDog har fået en rigtig god salgsidé. I de tolv-styk pakker med dåseøl af mærket Punk IPA, som bryggeriet sælger via sin online-shop, kan kunderne være heldige at finde en dåse af massivt guld til en værdi af 15.000 pund (cirka 124.000 kr.)!\nBryggeriet har fået fremstillet i alt ti gulddåser, og er man blandt de ti heldige, der finder en sådan dåse i pakken, får man udover guldet aktier i BrewDog til en værdi af 10.000 pund (cirka 83.000 kr.) samt en VIP-guidetur i bryggeriet.\nDe pakker med dåseøl skal nok blive revet væk med lynets hast fra online-shoppen. Tænk, hvis man kunne lave et lignende stunt, når det gælder salg af vin …\nSherry frisk fra fad lander i glassene ved hjælp af en venencia hos bodegaen Gonzáles Byass.\nSherry mod hjertekarsygdomme\nDer er forsket rigtig meget i rødvins godgørende egenskaber på helbredet. Resveratrol - et stof i blå druers skind og dermed i rødvin - har fået mange lovord med på vejen i den forbindelse.\nNu viser en ny undersøgelse fra universitetet i Barcelona, at også sherry, som jo er fremstillet på grønne druer, kan gøre krav på et lille stykke af den helsebringende kage.\nEt moderat forbrug af den spanske fadmodnede hedvin skulle nemlig have en gunstig virkning over for forhøjet blodtryk og hjertekarsygdomme, der forårsages af ophobning af kolesterol i pulsåre-væggene.\nFik daglig dosis sherry eller gin\n38 mænd i alderen 55 til 80 år deltog i de spanske forskere undersøgelse. Alle deltagerne havde et moderat alkoholforbrug samt en overvejende risiko for at udvikle hjertekarsygdomme. 92% af dem var overvægtige, og derudover led nogle af type-2 diabetes, forhøjet blodtryk eller et højt LDL-kolesterol tal. Der findes to typer kolesterol, hvoraf LDL er den skadelige og HDL den gavnlige. 13% af deltagerne var desuden rygere.\nDeltagerne blev tilfældigt opdelt i to grupper. Den ene gruppe blev bedt om at drikke gin hver dag i tre uger, mens den anden fik tildelt sherry. I begge tilfælde drejede det sig om en daglig mængde ren alkohol på 30 g svarende til to glas vin. Efter de tre uger holdt deltagerne en alkoholfri pause på to uger.\nDe fik under hele forsøgsperioden med jævne mellemrum taget deres blodtryk, ligesom der blev taget både blod- og urinprøver for at kunne se effekten af alkoholindtaget.\nVia blodprøverne kunne forskerne også se aktiviteten i de såkaldte Endotel-stamfader celler (EPC). Det er celler, der er i stand til at reparere og genoprette pulsåre-væggenes funktion. Og her viste det sig, at aktiviteten i cellerne hos de deltagere, der havde nydt sherry hver dag, var øget med hele 40%, mens der ikke var nogen effekt af betydning hos de deltagere, der havde drukket gin.\nSåvel det systoliske som det diastoliske blodtryk var også faldet med henholdsvis 3 og 4% hos sherry-drikkerne. Hos gin-drikkerne var der til gengæld en stigning i kolesterolindholdet på 0,7% - og en stigning på 10%, når det gjaldt det skadelige LDL-kolesterol.\nDet spanske forskerteam tilskriver frem for alt indholdet af polyfenoler (antioxidanter) i sherryen den helsebringende virkning. Man kan læse undersøgelsen i sin helhed ved at klikke her.\nAmerikansk stemning i danske restauranter\nFor rigtig mange danskere er livet lidt mere stille end normalt i denne Covid-19 tid. Men man kan da heldigvis - i det meste af landet - stadigvæk gå på restaurant og få god stemning, mad og vin.\nNetop nu og i resten af november bliver der gjort et særligt fremstød for californisk vin, California Wine Weeks, i cirka 30 danske restauranter fordelt over hele Danmark.\nMange af restauranterne har kreeret en særlig prisvenlig menu, der er afstemt med californiske vine. Andre afholder løbende vinsmagninger med vine fra staten - som i øvrigt er verdens fjerde største vinproducent!\nVind seks vine\nHvis man som gæst i en af restauranterne nyder en californisk menu, har man samtidig muligheden for at vinde seks flasker vin.\nDet kan man læse mere om på dette link - hvor man også kan se listen over de restauranter, der deltager, klikke sig videre ind på deres hjemmesider m.m.\nCalifornia Wine Weeks er i øvrigt ikke kun et dansk fænomen - fremstødet finder samtidig sted i otte forskellige lande og med deltagelse af mere end 250 restauranter.\nSå slemt står det heller ikke til ...\nI maj i år kom The International Wine & Spirit Research (IWSR) med en meget dyster prognose for salget af vin og spiritus i 2020. Der blev spået en tocifret nedgang i procenter, når det gjaldt det globale salg. Og årsagen var ikke mindst Covid-19’s påvirkning af alkoholforbruget på verdensplan (de mange nedlukninger af forretninger og restauranter).\nFor nylig kom IWSR så med en ny og mere optimistisk rapport - dog stadigvæk med et fald i forbruget og dermed salget, men nu kun på 8%. Den mindre nedgang vil medføre, at salget af vin og spiritus i en lang række lande allerede om to år vil vende tilbage til niveauet før pandemien og ikke som tidligere spået først i 2024.\nIWSR har taget udgangspunkt i alkoholsalget i 20 forskellige lande - fra Tyskland, Italien, Spanien og Storbritannien over Polen og Rusland til Tyrkiet, Japan og Kina. Nedenfor følger flere oplysninger fra den nye rapport - som kan læses i sin helhed ved at klikke her.\n* Ud af de mange markeder, IWSR har undersøgt, er det kun USA og Canada, der forventes at kunne vise en vækst i forbruget og mængden af solgt alkohol i 2020. Stigningen vil dog kun ligge på 2% i begge lande.\n* USA og Kina ligger som altid i toppen, når det gælder det globale alkoholsalg. Til sammen tegner de to lande sig for en tredjedel af salget.\n* Salget af vin og øl i 2020 forventes at falde med 9%, og det vil tage adskillige år, før det er tilbage på et før-Covid-19 niveau. Inden for vinsalget vil mousserende vin hurtigst vende tilbage til et normalt niveau. Og den boblevin, IWSR forventer salgsmæssigt vil være mindst påvirket af pandemien, er prosecco.\n* Den eneste spirituskategori, der vil kunne prale af en salgsvækst i år - og det endda på hele 43% - er RTD (ready-to-drink), alcopops, drinks og cocktails i dåser og flasker.\nSådan tager det sig ud, når der høstes druer hos Coteau Rougemont. I år fik vinhuset besøg af druetyve. Foto: Coteau Rougemont.\nDruetyve på spil\nLige før årets høst holder vinproducenterne et ekstra godt øje med de fuldmodne druer. For det første er der diverse druesultne dyr, og for det andet kan der være menneske-tyve på spil, der stjæler druerne i nattens mulm og mørke. Enten for at sælge dem eller for at anvende dem til egen vin. Det sker flere gange hvert år rundt omkring i denne verdens mange vindistrikter.\nEt nyligt eksempel var det tyveri, som ifølge Wine Spectator fandt sted i en vinmark tilhørende det canadiske vinhus Coteau Rougemont i Quebec. En morgen mødte et hold høstarbejdere op for at høste den sidste parcel med Vidal Blanc-druer - men der var ikke en eneste drue tilbage.\nEt mindre tab\nDe net, som vinhuset havde sat over vinstokkene for at holde fuglene væk fra druerne, var løftet op, og i alt havde tyvene ”høstet” omkring et halvt ton druer svarende til mere end 300 flasker vin.\nDruerne skulle være endt som Coteau Rougemont Vidal Réserve, en vin, der koster 21 CAD (cirka 100 kr.) i handelen, så i alt står vinhuset med et tab på omkring 7000 CAD (cirka 34.000 kr.). Det er ærgerligt, men ikke en katastrofe for Coteau Rougemont, som havde nået at høste samtlige andre parceller med Vidal Blanc-druer. Af dem bliver der til cirka 140.000 flasker. Hvor de stjålne druer er endt, ved kun tyvene.\nHøjt fra træets grønne whiskey-top ... (foto: Pernod Ricard).\nJuletræ til Jameson-fans\nIrlands førende whiskeymærke, Jameson, har rigtig mange fans rundt om i verden. Og hvis man er blandt dem, så vil man med glæde udskifte det traditionelle juletræ med et vaskeægte Jameson Whiskey Christmas Tree - mener man altså hos Jameson.\nTræet er 2,60 meter højt, og pynten består af 130 Jameson-flasker - og vi må straks til de læsere, der fantaserer om de mange dejlige glas whiskey, tilføje, at flaskerne er tomme!\nTil gengæld er der indlagt lys i træet, så flaskernes grønne glas kan lyse festligt op juleaften.\nDer er fremstillet i alt syv træer, hver med en værdi på 5000 dollars (cirka 32.000 kr.), og man skal være bosiddende i USA for at kunne erhverve sig et af dem. Alt, hvad man skal gøre, er at klikke ind på Jamesons hjemmeside og skrive nogle få ord om, hvorfor man mener, man fortjener at få et træ. Så er man med i en efterfølgende lodtrækning.\nEn grønnere fremtid i Cognac\nI en række franske vindistrikter - heriblandt Alsace og Bordeaux - bliver der i disse år gjort en større indsats for at gøre vinverdenen mere grøn og bæredygtig. Også Cognac er kommet med på vognen. Her har producentforeningen, Bureau National Interprofessionnel du Cognac (BNIC), for to år siden søsat et tretrins-program til en bæredygtigheds-certificering, som den opfordrer vinproducenterne til at følge. Og det er der faktisk et stigende antal, der gør.\nSidste år var der kun tretten producenter i Cognac, der havde opnået certificeringen Haute Valeur Environnement (HVE) - nu lyder tallet ifølge BNIC på 149, og med de mange producenter, der nu har tilsluttet sig programmet, vil det om ti år have rundet 4300. Og det vil så betyde, at samtlige af Cognacs vinmarker dyrkes efter bæredygtige og miljøvenlige principper.\nDet program, som producenterne skal følge for at opnå certificeringen, omfatter blandt andet indførelsen af en sprøjte-teknologi, som begrænser forurening af miljøet, og bandlysning af kemiske ukrudtsmidler til fordel for alternative miljøvenlige teknikker.\nTesla Tequila er tappet på en yderst iøjnefaldende zigzag flaske, der er mundblæst og leveres med en udstillingsholder.\nTesla med egen tequila\nDen canadisk-amerikanske forretningsmand Elon Musk, der blandt andet står bag elbilfirmaet Tesla, er altid frisk på at lave lidt røre i andedammen.\nI 2018 udsendte han et tweet, der vakte en hel del opsigt. Det gik ud på, at Tesla var gået bankerot, og at han selv var blevet fundet halvt bevidstløs op ad en Tesla-bil omgivet af tomme såkaldte ”Teslaquila-flasker”.\nTweetet blev udsendt 1. april - og der var selvfølgelig tale om en aprilsnar. Men det med tequila-flaskerne endte faktisk hurtigt på dagsordenen hos Tesla, og for nylig blev tequilaen lanceret på det amerikanske marked til en pris på 250 dollars (cirka 1600 kr.).\nEn hurtig fortjeneste\nDer gik kun ganske få timer, så var nyheden udsolgt - og det til trods for, at hver kunde højst måtte købe to flasker. Kort tid efter kunne man se tequilaen sat til salg på auktionssiden eBay, hvor flaskerne nu går for op til 2500 dollars (cirka 15.700 kr.) stykket.\nNavnet på den nye tequila er ikke Teslaquila (det lød nu ellers meget smart …), men bare Tesla Tequila, og der er tale om en tequila på 100% bæredygtigt dyrkede blå agaver. Spiritussen er modnet femten måneder på franske egetræsfade og skulle efter sigende have en aroma af tørret frugt, vanille, kanel og sort peber.\nVi kører i høj grad videre med "Vinbranchens Blå Bog", men ind imellem bringer vi også sider til "Vinens Hall of Fame" – en "blå bog" om vinverdens store vinpersonligheder: Mondavi, Hugh Johnson, Catena, Robert Parker, og hvad de nu alle hedder, nulevende såvel som afdøde. I denne uge er turen kommet til Pablo Álvarez. På en særlig side har vi samlet de personligheder, vi indtil nu har omtalt.\nPablo Álvarez Mezquíriz (f. 1954) blev født i den spanske by Bilbao som en ud af en søskendeflok på syv. Han ville gerne være læge, men endte som jurist, uddannet ved Centro de Estudios Universitarios de Madrid.\nHan nåede dog aldrig at praktisere som advokat. I 1982 havde hans familie købt vinhuset Vega Sicilia i Ribera del Duero - uden at have nogen forstand på vinfremstilling. Pablo Álvarez havde hjulpet til i vinhuset et par gange om ugen under sine jurastudier og endte som selvlært vinmager. Og da familien havde brug for hans fulde engagement, blev en fremtid som advokat i 1986 erstattet af et fuldtidsarbejde som direktør og vinmager i Vega. I dag er Pablo Álvarez ejer og direktør af Vega Sicilia, og med i bestyrelsen er der fire andre familiemedlemmer.\nDa familien Álvarez overtog Vega Sicilia, var vinhuset ganske vist berømt for sin rødvin Único, men det var nedslidt efter årtier uden investeringer, ligesom vinmarksarealet var skrumpet ind til 80 hektar.\nDet betød, at en stor del af vinhusets vin blev lavet på indkøbte druer.\nPablo Álvarez genplantede i alt 200 hektar vinmarker, så man var selvforsynende med egne kvalitetsdruer. Han førte vineriet teknisk up to date, og var den, der for alvor førte Vega Sicilia og Único til berømmelsens tinder.\nI dag er vinhuset og vinen vigtige bannerførere i markedsføringen af spansk vin på verdensplan. Og Pablo Álvarez er med sin perfektionisme og drivkraft en inspirationskilde for mange spanske vinproducenter.\nHan har også stået i spidsen for en omfattende udvidelse af familiefirmaet. I løbet af 1990’erne grundlagde han yderligere tre spanske vinhuse, Alion i Ribera del Duero, Pintia i Toro-distriktet og Mácan i Rioja i en jointventure med Benjamin de Rothschild.\nDerudover har han i 1993 grundlagt vinhuset Oremus i den ungarske Tokaj-region.\nPablo Álvarez, der er gift og har tre voksne sønner og en datter, har sagt, at han vil trække sig tilbage, når han fylder 70 år. Inden da satser han dog på at føje endnu flere vinhuse til porteføljen.\nAdresse: Vega Sicilia, 47359 Valbuena de Duero, Valladolid, Spanien, tlf.: (0034) 983 680 147, e-mail: vegasicilia@vega-sicilia.com, www.vega-sicilia.com.\nHvilken spiritus giver færrest tømmermænd?\nTheis Nielsen har hørt, at ikke alle former for spiritus giver lige alvorlige tømmermænd. – Men hvilke drikke skal man holde sig fra? spørger han.\nEr man et fornuftigt menneske, drikker man naturligvis ikke så meget, at man får tømmermænd, men derfor kan det godt være nyttigt at vide, at der er forskelle.\nDet skyldes, at det ikke så meget er selve alkoholen, der giver tømmermænd, men derimod de såkaldte congener, giftige stoffer, som opstår som biprodukter ved fremstillingen.\nCongenerne er farvede, så jo mørkere en spiritus er, desto flere congener er der i den, og jo større er faren for tømmermænd. Cognac og whisky inviterer således flere tømrere på besøg end vodka og gin.\nFaktisk er vodka et nummer bedre end gin. Vodka indeholder kun halvt så mange congener. Whisky indeholder derimod otte gange så mange congener som vodka, og brandy og rom tolv gange så mange.\nEt andet problem er, at alkohol er vanddrivende, og at væskemangel kan give hovedpine, så det er altid en god idé at drikke en masse vand.\nChokoladedesserter og vin\nI sidste uge ville en læser gerne vide, hvilke vine, der egnede sig til en dessert med mørk chokolade. Vi gav en række bud - og det fik Jørgen Jørgensen fra Hovborg Kro til tasterne. Han mener nemlig, at vi glemte at nævne Recioto fra Valpolicella. - Den er helt perfekt til mørk chokolade, og i øvrigt også god til risalamande med kirsebærsauce, skriver han.\nEn stor elg er på vej ud af vinmarken hos det canadiske vinhus Inniskillin i Ontario. Det er Jens Madsen, der har sendt os billedet, som han tog på en studietur til Canada i 2001.\nElgen er en ud af 326 skulpturer af dyret i naturlig størrelse, der som led i et kunstprojekt var blevet placeret rundt om i Toronto og omegn. Alle var de dekoreret af lokale kunstnere.\n- Da jeg vendte tilbage til Inniskillin i 2012, var skulpturen der desværre ikke mere, fortæller Jens Madsen.\n607 Gamle vinstokke står vinternøgne i en mark tilhørende den sydafrikanske vingård Kanonkop. (foto © Kanonkop).\nCava Brut, Castell de Sant Pau, Penedès, Spanien, lav alkohol (11%) 89 kr., Juul's Vin og Spiritus En mousserende vin med en fin mousse og en sart frisk citrusduft. Men den noget tynde smag med kun strejf af citrus skuffer.\nMuré Demi Sec, Muré, Crémant d'Alsace, Frankrig, lav alkohol (11,5%) 180 kr., på tilbud indtil 31. december: 140 kr., Skjold Burne En liflig halvsød mousserende vin med en blød og rig mousse og duft af modne æbler og lyst brød. I smagen er der igen æbler og kvæde og strejf af flødekaramel til slut. Det er en vin, hvor der er kælet for detaljerne. Nyd den til fx en let æbledessert.\nSaint-Réol, Ambonnay, Champagne Grand Cru Brut Millésime, Frankrig, 2008, lav alkohol (12,5%) 399,95 kr., pris ved 6 flasker 349 kr., AndrupVin.dk En Champagne med små energiske bobler, men lidt mindre energisk i smagen. En moden vin med smag af brød og gær. Helt billig er den ikke.\nLandgraf, Riesling Prädikatswein, Rheinhessen, Tyskland, 2019, lav alkohol (9,5%) 79,95 kr., pris på tilbud 19. - 25. november ved 2 flasker: 64,50 kr., Irma Hvis man godt kan lide hvidvin med sødme og ikke for megen alkohol, så er denne vin lige sagen. Den dejlige, saftige og søde drue Riesling folder sig ud i vinen, som også kan drikkes til selskaber, hvor der både er unge mennesker og chauffører. Der er en fin druesmag, ananas og mandariner. Vinen er økologisk, og flasken har skruelåg.\nPaff Cuvée Jupiter, La Cave des Vignerons de Pfaffenheim, Riesling, Alsace, Frankrig, 2019, lav alkohol (12,5%) 99,95 kr., pris på tilbud 20.- 26. november ved 2 flasker: 64,50 kr. Sælges også i Kvickly, SuperBrugsen Denne hvidvin er fyldig og tør med en let syrlig sødme, som gør den pikant, lækker og lige så egnet til mad som til apéritif. Vinen er frisk og aromatisk og med en vedvarende eftersmag. Fin tilbudspris. Flasken har skruelåg.\nRock Ferry, Sauvignon Blanc, Marlborough, New Zealand, 2019, lav alkohol (12,5%) 100 kr., pris ved 6 flasker, Vinmonopolet Duften af denne hvidvin er nøjagtig som den duft, der breder sig, når man åbner en frisk kærlighedsfrugt - sådan er det med rigtig mange newzealandske vine på Sauvignon Blanc. Smagen er også fuld af kærlighedsfrugt og ikke så meget andet. Mange vil elske den rene frugtsmag og den friske syre, men der er nok også nogle, der vil mangle lidt modspil. Vinen er økologisk og vegansk, og flasken har skruelåg.\nI Campi, Soave Classico, Italien, 2017, lav alkohol (12,5%) 155 kr., pris ved 6 flasker: 140 kr., Noer & Kofod Wines Lækker hvidvin både til mad og som terrassevin. Den har en blød, harmonisk, let cremet druesmag med fin balance mellem syre og sødme. Dertil en lang eftersmag.\n100% Grenache, Detective, Grenache, Pays d'Oc IGP, Frankrig, 2019, høj alkohol (15%) 50 kr., Fakta Her er en vellavet vin med en flot rød farve, fin balance mellem syre og sødme og en lang, inciterende eftersmag. Der er noter af modne røde bær og en fin krydring. Og hele herligheden til en forunderlig lav pris.\nMarques del Silvo, Rioja Cosecha, Spanien, 2019, lav alkohol (13%) 50 kr., Fakta En dejlig rødvin, hvor den dominerende drue er den spanske ikon-drue: Tempranillo. Ambitionerne er måske ikke tårnhøje, men de nås. Der er mørke efterårsbær i smagen, dejlig krydring, bløde tanniner og fin balance. Lang eftersmag. Prisen er, så alle kan være med. Flasken har skruelåg.\nThe Pavillion, Boschendal, Western Cape, Sydafrika, 2017, middel alkohol (13,5%) 79 kr., Wineshop En stram vin med mange bitter-noter og meget lidt formildende frugt og sødme. Den er lagret på store egetræsfade. Må gerne hældes på en karaffel og drikkes til mad. Flasken har skruelåg.\n72100, Cantine Risveglio, Negroamaro, Salento IGP, Italien, 2017, middel alkohol (13,5%) 99,95 kr., pris ved 6 flasker: 79 kr., AndrupVin.dk En hæderlig rødvin til en hæderlig tilbudspris. Druens navn Negroamaro betyder sort-bitter; men vinen er hverken mørk eller bitter, men venlig og fuld af sødme og meget anvendelig.\nGR, Château la Roselièr, Côtes du Rhône, Frankrig, 2015, middel alkohol (14%) 109 kr., Juul's Vin og Spiritus Her har vi en af disse dejlige krydrede røde Rhône-vine. I duften er der ud over krydrede noter også blå blomme og brombær, og i den stringente smag er der rosmarin og en anelse anis. Vinen slutter med et tilpas tanninbid.\nMassimo Rivetti, Barbera d'Alba Superiore, Italien, 2918, middel alkohol (13,5%) 119,95 kr., pris ved 6 flasker: 89,95 kr., Jysk Vin Vinen er lidt kort i munden og byder sig ikke frem med kompleksitet og harmoni. En pæn bordvin.\nArciduca, Capella Santa Andrea, Sangiovese, Chianti Colli Senesi, Italien, 2016, middel alkohol (13,5%) 129 kr., Sprit & Co. Vinen er 4 år gammel, men virker lidt træt allerede. Duften er fin, men smagen lever ikke helt op til foventningerne. Eftersmagen virker lidt uren. Vinen er økologisk.\nLa Beauclaire, Château Simian, Côtes du Rhône AOP, Frankrig, 2019, middel alkohol (14%) 149 kr., pris ved 3 flasker: 119 kr., Mr. Ruby En interessant rødvin på fire druer - Grenache Noir, Syrah, Mourvedre og Cinsault. Den har en lidt speciel - men meget lækker - krydret duft og smag. Der er blandt andet ren lakrids, solbærmost og rosmarin i én skøn forening. Eftersmagen varer næsten uendeligt længe. Vinen er biodynamisk certificeret.\nFabiano Ripasso, Fabiano, Valpolicella Ripasso DOC, Italien, 2018, middel alkohol (14%) 170 kr., pris på tilbud indtil 31. december: 120 kr., Skjold Burne En imødekommende rødvin med rosmarin og sød lakrids i duften og med en saftig og blød frugtsmag - måske næsten for blød. Der mangler lidt kraft og rygrad. Til gengæld slutter vinen med en god syre til mad. Drik den til en cremet pastaret.\nAcanto, Tenute Costa, Toscana Rosso IGT, Italien, 2017, middel alkohol (14%) 179 kr., pris ved 6 flasker: 159 kr., Vinovida En rødvin med en svag duft af mandler og anis. Smagen har krydrede noter, men bortset fra det er den lidt tynd og med et lidt markant tanninbid til slut.\nChâteau de la Charrière, Pinot Noir, Bourgogne Hautes-Côtes de Beaune, Frankrig, 2018, lav alkohol (13%) 180 kr., på tilbud indtil 31. december: 150 kr. ved 2 flasker, Skjold Burne En rødvin, der beviser, at bourgogne-vin ikke behøver at være vanvittig dyr for at være god. For når vi taler Bourgogne, så er 180 kr. i den lave ende. Det er en god rødvin med en frisk og saftig Pinot-smag og en fin balance mellem syre og frugtsødme. Den femte stjerne skyldes den lave pris.\nLes Hauts de Barville, Brotte, Châteauneuf-du-Pape, Frankrig, 2017, høj alkohol (14,5%) 320 kr., pris på tilbud indtil 31. december: 275 kr., Skjold Burne En herlig rødvin, der dufter af mandler og modne mørke kirsebær. Smagen er elegant, kompleks, krydret, kødfuld og saftig. En vin, der varmer - og en vin til en ekstra god bøf.\nFalster Likør Lakridsshot, Falster Destilleri, Danmark, 2020, høj alkohol (18%) 198 kr., pris ved 50 cl, Falster Destilleri Vi har vist aldrig før fået en lakridslikør til smagning - og så er den oven i købet dansk. Den er lige sagen for dem, der er vilde med god ren lakrids, for det er netop den rene lakridssmag, man får i munden. Likøren, som ikke på nogen måde er sliksød, delte vandene lidt i smagepanelet. Nogle fik "hurtigt nok", selv om de nød den første mundfuld - andre kunne slet ikke få nok ... Lakridssmagen er opnået med fint lakridspulver. Derudover er likøren lavet på sukkerrørsmelasse, sirup og et destillat på økologisk hvede. Hvis man ikke er til lakridsshot, kan likøren også bruges som ingrediens i desserter.


⬦Brugte BMW Sedan i Sønderjylland - Se alle til salg [Sønderjylland: 3 biler] \nBMW 525Xi 2,5 85.000 kr.\nBMW 525Xi 2,5\nMeget velholdt BMW sælges pga. køb af anden bil. Der er skiftet olie hvert år ved 10.000 km i min tid (2,5 år) - BMW godkendt 5W-30 LL. Sommer fælge: BBS LM kopi For: 20" - 8,5", ET35 Bag: 20" - 10", ET38 Vinter fælge: Original BMW style 124 (nyrenoveret) For: 18" - 8", ET43 Bag: 18" - 9", ET55 Originale BMW gummimåtter medfølger. Dele skiftet efter køb i juni 2018: Forrude Sideruder i begge sidedøre på højre side Begge viskerarme Indstignings- og afdækningslister i alle døråbninger Blænder udvendigt begge sider i bag Aktuator (i fordelegearkassen) Trækaksel for, både højre og venstre side ABS sensor i for, både højre og venstre side Støddæmper, højre for (tidligere ejer har skiftet venstre for) Knastakselspositionssensor Vanos magnetventiler Desuden nylakeret dele i januar 2019 pga. skade i forbindelse med stenslag - forkofanger - kølerhjelm - højre forskærm - højre stolpe inkl. bagskærm - højre passager og bagdør Dele udskiftet i februar 2020: Bærearme, bremsekaliber, bremseskiver og -klodser, foran Udstyr: Komplet M-tech fra fabrikken. - forkofanger - bagkofanger - sideskørter - pedaler - gearknop - rat - indstigningslister - alu cube pure interiørlister - sort himmel Derudover: - elektrisk soltag - xenon kørelys - M5 sidespejle - LED angel eyes upgrade kit 5600K - LED nummerpladelygter (original BMW) - kopholdere - armlæn - splitbagsæde - sort læderkabine - el sæder med memory og luftpuder - el højdejusterbart rat - sædevarme - LED stor interiørlys-pakke (original BMW) - LED bagagerumslys - LED handskerumslys


Om bladet « Spor og Baner\nSpor og baner er et moderne modeljernbaneblad, der først og fremmest beskæftiger sig med de små tog, men også med forbilledet, jernbanen som sådan. Jernbanehistorie er jo vigtig for at forstå, hvorfor togene og jernbanenettet ser ud, som det gør – og der er utallige spændende historier, der blot ligger og venter på at blive fortalt. Det vil Spor og baner bidrage til, men det går ikke uden bidrag fra læserne.\nI det hele taget er intet emne for stort eller småt til at blive behandlet her i bladet – når blot det kører på skinner. Kraner, ophalerbeddinger, entreprenørtog, Orient-Ekspressen, dagligdagens S-tog, veterantog, fremtidens tog, sporvogne, nyt fra ind- og udland – det hele skal være med; men modeljernbanen er omdrejnings- og udgangspunktet for bladet. Og, som det hed sig fra Märklin for et par år siden, så længe, der er jernbaner, vil der også være interesse for modeljernbaner.\nModeljernbanen rummer det hele – det er jo ikke kun togene og skinnerne, teknikken og styringen, det kommer an på. Som modelbanebygger skal man gerne være lidt af en altmuligmand, for det ene øjeblik skal man være elektriker, så tømrer eller snedker, så sporlægger, dekoratør, jernbanehistoriker, arkitekt, by-historiker, landskabsmaler, programmør, kørselsplanlægger, trafikkontrollør, stationsforstander, rangerleder, måske endda havnemester og styrmand, ja sågar programmør og datatekniker – man kan få en snert af hele samfundsstrukturen gennem modeljernbanen.\nMen det vigtigste er menneskene bag (model)jernbanerne – uden dem var det hele blot metal og plastic, skrot og rust. Derfor har det været vigtigt at bringe interviews, portrætter og synspunkter videre fra engagerede personer, hvad enten det har været professionelle eller entusiaster.\nCitroëns grundlægger André Citroën sagde engang, at det vigtigste ord, som børn skulle lære efter ”far” og ”mor”, var ”Citroën”; jeg vil mene, at det vigtigste ord, som alle lærer efter de grundlæggende to ord, er ”tog” eller ”jernbane” (og kald det så gerne ”futtog” til en begyndelse). Spor og baner vil altid være på jernbanens side, men også kritisk og konstruktiv.\nEfter en lang nedtur generelt vejrer jernbanerne atter morgenluft – af flere grunde. Nok er rejser generelt indstillet eller beskåret særdeles meget under de nuværende covid-19-restriktioner, og myndighederne opfordrer ligefrem folk til at undlade at rejse kollektivt. På et tidspunkt bliver det atter muligt at rejse, og jernbanerne skal så stå klar klar til at opruste: Nye tog venter forude, nye ruter og forbindelser bliver åbnet, de klassiske nattog står over for en renæssance, og mange mennesker har omsider erkendt, at flyvning er en klimamæssig katastrofe, som belaster hele verden voldsomt. I toget får du sjælen med, kan møde andre mennesker på rejse, ser nye og kendte landskaber på en direkte måde, og med særlige rundrejsebilletter på udenlandske jernbaner kan du stige af og på efter behov. Det lader sig ikke gøre med fly.\nModeljernbanen er et glimrende ”anskuelsesapparat”, for herigennem kan børn, unge og voksne gennem leg få udfoldet mange, kreative evner som nævnt i indledningen. I klubber og undervisningssammenhænge kan man endvidere udvikle de sociale færdigheder og opleve, hvordan fællesskaber kan skabe mening og sammenhæng – ikke kun i og med, at togene skal kunne køre i afhængighed af hinanden, men også hvordan menneske og teknik kan og skal samarbejde. Man har set det i Tyskland, hvor der på mange skoler er interessegrupper for børn, hvor målet på papiret er at bygge et modeljernbaneanlæg, men hvor det lige så meget handler om at skabe noget fælles – en vinkel, som mere eller mindre er overset her i landet, selvom man i de mange klubber gør en stor indsats for at udbrede kendskabet til hobbyen.\nSpor og baner har igennem mange år besøgt klubber og privatpersoner over hele landet og skildret deres hobby og arbejde indgående, og det er mit håb, at det snart atter bliver muligt at besøge de mange hundreder om ikke tusinder af medlemmer, der brænder for denne interesse. Jeg vil her også gerne opfordre alle, der læser dette, til at sende indlæg om emnet – det være sig breve eller beretninger om deres egne anlæg, om klubanlæg, om bygning af modeller eller andre vinkler på emnet modeljernbaner og/eller jernbanehistorie – helst med gode billeder. Jeg kan ikke garantere, at alt bliver bragt, men jeg kan garantere, at alt bliver læst og bemærket – og husket.\nSå med det vil jeg byde dig velkommen som ny læser eller abonnent af Spor og baner – og er du allerede læser, har du måske herigennem fået mod på og lyst til at berette om dit eget anlæg, dine tanker om modeljernbanen eller selve dyrke lidt jernbanehistorie. I hvert fald vel mødt som læser af Spor og baner – Danmarks største modeljernbaneblad (med jernbanehistorie)!\nUdgiver af Spor og baner siden 2012\nBilledet viser redaktionssekretæren Sintra i færd med at bedømme en Roco-model. Den bestod hendes vurdering.


Trine Louise – Side 2 – Trine Louise\nHusbond og jeg har nu levet en hverdag uden et køkken i næsten 2 måneder. I starten var det meget mærkeligt. Det var så indgroet at bruge faciliteterne i et køkken, og vi skulle virkelig vænne os til ikke at søge ud i det rum, hvor der ikke længere var køkken. Især savnede vi adgang til vand og afløb.\nLige så stille vænnede vi os til det, ligesom når man bor i en ferielejlighed, og vi fik hverdagen til at fungere i den lille stue hvor brændeovnen står.\nNår det kommer til vand har vi et par beholdere med vand i køleskabet. Når vi skal have et glas vand eller skal koge æg i æggekogeren, tager vi vand derfra. Når der skal fyldes på igen er det en lidt længere tur ned i bryggerset i den anden ende af huset.\nAt rengøre hænderne når man er ved at tilberede mad, klarer vi langt hen ad vejen med vådservietter beregnet til baby-numser. Det er overraskende praktisk, også til at tørre bord og overflader af, når man har spildt.\nDet kan være irriterende at stå med en kold sjat kaffe eller te, når man ikke har en vask med afløb i nærheden. Heldigvis har vi en overdækket terrasse med altankasser lige udenfor det rum som er vores køkken. De visne tagetes får lov at stå lidt endnu, så vi kan bruge jorden til disse sjatter.\nVi har glæde af, at vi er en husholdning der godt kan lide at bruge køkkenmaskiner. Vi bruger vores æggekoger, toaster og brødrister flittigt. Vi fandt ud af, at vores mikrobølgeovn også kunne fungere som varmluftsovn, og det har betydet at vi kan lave langt mere varm mad, end vi havde regnet med.\nTil hverdag kan den stå på frikadeller lunet i mikrobølgeovnen med en færdig kold kartoffelsalat, opvarmet svamperisotto fra fryseren, eller toast med kyllingepålæg og cheddar-ost. Vi kan også nyde en indisk ret med naan-brød lunet i brødristeren.\nI weekenden benytter vi os af at slagteren i vores Kvickly er så venlige at lave nogle færdigretter, som er lige til at sætte i ovnen. Det er for det meste noget med kartofler og grøntsager i bunden, og så noget kød ovenpå; kyllingebryst, oksekød eller mørbrad. Så supplerer vi med en færdig salat, f.eks. spidskålssalat med mormor-dressing og får et ret komplet måltid.\nHvis der skal lidt dessert til, har vi fundet ud af at et bæger Ben & Jerry’s Cookie Dough fungerer rigtig fint sammen med skiver af banan og dåse-flødeskum.\nVi bruger delvist engangsservice, og har vores praktiske pedal-spand i det midlertidige køkken. Vi valgte at købe en omgang plastikbægre og paptallerkener, fordi vi regnede med at vi ville synes det var irriterende at skulle vaske op i hånden i den anden ende af køkkenet. En anden opdagelse er, at det er slet ikke så slemt, når man kun skal vaske et par tallerkener og lidt bestik af. Det gik op for os, at størstedelen af opvasken til hverdag kommer fra fremstillingen og serveringen af maden, som jo ikke er relevant når man lever som vi gør i øjeblikket.\nVi benytter os også at de forskellige spisesteder i området. McDonalds, kinesiske restauranter og buffet-restauranten Dalle Valle har haft besøg af os, og det synes vi er helt naturligt. Vores madbudget har haft overskud hver måned indtil videre, så der er fint plads til det i økonomien.\nAlt i alt er det ikke så stor en belastning at undvære køkken som vi havde frygtet. Vi er heldige at have en indretning der understøtter situationen, med bryggers og plads nok til at gøre det rimelig komfortabelt. Prisen er en stor mængde engangsemballage. Især de store aluminiumsbakker gør ondt i miljø-bevidstheden, men vi må trøste os med at det kun er i en begrænset periode og huske at aflevere det til metal-affald på genbrugspladsen.\nVi betaler også en pris i form af, at vi ikke laver mad fra bunden med lige præcis de råvarer og med den tilberedning vi selv ønsker. Et stort savn er til vores dampede og grillede grøntsager, som normalt er en stor del af vores kost. Men – der skulle jo også gerne være en årsag til at vi bruger en kvart million kroner på at få et nyt køkken. Hvis det var helt uden ulemper at leve uden et køkken ville det godt nok være mærkeligt at bruge så mange penge på at få lavet køkken. Når det står klart skal der laves mad igen, lige sådan som vi kan lide det og med hensyn til miljø, ressourcer og vores egen personlige præferencer og smag.


Tom Simmons - Accura Advokatpartnerselskab\nMobil: +45 3078 6707\nTom Simmons er solicitor i Accuras Afdeling for M&A.\nTom har bred erfaring inden for M&A, joint ventures, investeringsfonde og vedvarende energi. Han er britisk statsborger (født i Hertfordshire, England) og har studeret på University of Glasgow. Tom har ligeledes gået på Københavns Universitet som en del af hans studier.\nTom kom til Accura i 2018. Før det arbejdede han som solicitor hos EDF Renewables i Edinburgh, og han har tidligere arbejdet hos advokatselskaberne CMS (Corporate Team) i Edinburgh og Berwin Leighton Paisner (Investment Management Team) i London.\nTom er registreret hos Advokatsamfundet og er medlem af the Law Society of Scotland.


Ny elev? | Skansevejens Skole\nDer kan være mange årsager til at skifte skole - alt fra flytning til mistrivsel, og i Danmark har vi frit skolevalg. Det vil sige, at alle familier kan henvende sig, hvis de ønsker at høre om muligheden for at starte på Skansevejens Skole. Der vil altid være plads til elever bosat eller tilflyttet til skoledistriktet (du kan tjekke hvilket distrikt I er tilknyttet her). For elever, som ikke er bosat i distriktet, afhænger det af klassestørrelsen på den konkrete årgang. Underordnet vil I blive taget imod på samme måde, og inden et skoleskift er der nogle trin, vi skal igennem sammen:\nOvervejelser inden skoleskift: I forbindelse med bopælsskift, kan det være et vilkår, at man skifter skole mens det andre gange kan være et aktivt valg. Underordnet årsagen er det vigtigt at have barnet med, særligt når barnet er ældre. Vi oplever, at processen kan være svær, hvis barnet ikke er motiveret for at skifte skole. Det er derfor vigtigt, at I hjemme har snakket og gjort jer overvejelser, inden I involverer barnet. Hvis I når frem til en beslutning om, at et skoleskift er det rigtige, skal vi have aftalt et besøg på skolen.\nBesøg på skolen: Mødet koordineres med nærmeste leder for den afdeling, eleven skal tilknyttes. Til mødet vil afdelingslederen og en repræsentant fra teamet omkring årgangen præsentere skolen og dagligdagen. På samme måde forventer vi, at I hjemme har snakket om årsag til skoleskift, og hvordan vi bedst muligt tager imod jeres barn.\nTænkepause: Et par dage efter mødet snakker vi sammen (fysisk eller telefon) for at sikre os, at beslutningen er velovervejet. Hvis der er plads, og I gerne vil starte på Skansen, skal der udfyldes indskrivningspapirer.\nNår blanketten for indskrivning er underskrevet af værge eller forældremyndighedsindehavere og afleveret på skolens kontor, vil eleven blive indskrevet og tilknyttet en specifik klasse.\nSkolestart: Dato og forløb for opstart koordineres med ambassadøren, som er elevens primære kontaktperson. På opstartsdagen vil I blive modtaget af ambassadøren og fulgt op i klassen.


Lejlighed 3 - Jeckels\nLejligheden er beliggende i grundplan og er på 65 m2. Der er 6 sovepladser, fordelt på 1 dobbeltseng, 1 køjeseng samt 1 dobbelt sovesofa.\nStueplan mod syd, stor stue, køkkenbar, spisekrog, lækre teglgulve, fritstående køkkenbar med alle faciliteter, opvaskemaskine, ovn brødrister, el-kedel og håndmikser. Spisebord med plads til 6 personer. Der er porcelæn og bestik til 12 personer.\nEgen terrasse mod syd.\nHovedindgang fra mellemgang.\n[ "https:\_/\_/www.jeckels.dk\_/wp-content\_/uploads\_/2022\_/03\_/Jeckels_Lejlighed-3_1.jpg", "https:\_/\_/www.jeckels.dk\_/wp-content\_/uploads\_/2022\_/03\_/Jeckels_Lejlighed-3_2.jpg", "https:\_/\_/www.jeckels.dk\_/wp-content\_/uploads\_/2022\_/03\_/Jeckels_Lejlighed-3_3.jpg", "https:\_/\_/www.jeckels.dk\_/wp-content\_/uploads\_/2022\_/03\_/Jeckels_Lejlighed-3_4.jpg", "https:\_/\_/www.jeckels.dk\_/wp-content\_/uploads\_/2022\_/03\_/Jeckels_Lejlighed-3_5.jpg" ]


I det følgende kan du læse vores privatlivspolitik. Karmameju respekterer dit privatliv, og behandler respektfuldt de oplysninger, du giver til os. Vi ønsker, at der er fuld gennemsigtighed omkring, hvordan vi benytter oplysninger du afgiver til os. Såfremt du har spørgsmål, er du altid velkommen til at kontakte os.\nDenne politik om behandling af personoplysninger ("Persondatapolitik") beskriver, hvorledes Karmameju ApS ("Karmameju", "os", "vores", "vi") indsamler og behandler oplysninger om dig.\nPersondatapolitikken gælder for personoplysninger, som du afgiver til os, eller som vi indsamler via Karmameju ApS hjemmeside, karmameju.dk ("Hjemmesiden").\nKarmameju er dataansvarlig for dine personoplysninger. Al henvendelse til Karmameju kan ske via kontaktoplysningerne anført under pkt. 7.\nNår du besøger Hjemmesiden, indsamler vi automatisk oplysninger om dig og din brug af Hjemmesiden for eksempel om hvilken type browser du bruger, hvilke søgetermer, du bruger på Hjemmesiden, din IP-adresse, herunder din netværkslokation og informationer om din computer.\nNår du køber et produkt, eller kommunikerer med os på Hjemmesiden, indsamler vi de oplysninger, du selv afgiver for eksempel navn, adresse, e-mailadresse, telefonnr., betalingsmåde, oplysninger om hvilke produkter du køber og eventuelt har returneret, leveringsønsker, samt oplysning om den IP-adresse, hvorfra bestilling er foretaget.\nFormålet er, at vi kan levere de produkter, du har bestilt, og i øvrigt opfylde vores aftale med dig, herunder for at kunne administrere dine rettigheder til at returnere og reklamere. Oplysninger om dine køb kan vi også behandle for at overholde lovkrav, herunder til bogføring og regnskab. Ved køb indsamles IP-adressen med det formål, og for at varetage vores interesse i at kunne forhindre svig.\nNår du tilmelder dig vores nyhedsbrev, indsamler vi oplysning om dit navn, e-mailadresse og eventuelt mobilnummer.\nFormålet er at varetage vores interesse i at kunne levere nyhedsbreve til dig. Din e-mail og navn deles med MailChimp og Klaviyo, som står for udsendelse af vores e-mails. Vores e-mails kan indeholde marketing, salgsmateriale, inspiration, invitationer, kuponer, historier og artikler med forskellige emner fra Karmameju og vores partnere.\nVi sælger ikke dine informationer, og vi deler dem ikke med andre firmaer i marketingsøjemed.\nVi sender som udgangspunkt maksimalt 1-4 e-mails til dig per måned. I enkelte perioder kan det være flere eller færre, afhængig af indhold og sæson.\nOplysninger om dit navn, adresse, e-mail, telefonnummer samt ordrenummer og specifikke leveringsønsker videregives til lagerhotel og transportører, der forestår leveringen af de købte varer til dig. Ligeledes deles dine oplysninger med vores tekniske samarbejdspartner med det formål at drifte Hjemmesiden sammen med os.\nOplysninger kan overlades til eksterne samarbejdspartnere, der behandler oplysningerne på vores vegne. Vi anvender eksterne samarbejdspartnere til blandt andet teknisk drift og forbedringer af Hjemmesiden, udsendelse af nyhedsbreve samt målrettet markedsføring, herunder retargeting, samt til din bedømmelse af vores virksomhed og produkter. Disse virksomheder er databehandlere og under vores instruks og behandlerdata, som vi er dataansvarlig for. Databehandlerne må ikke anvende oplysningerne til andet formål end opfyldelse af aftalen med os, og er underlagt fortrolighed om disse. Vi har indgået skriftlige databehandleraftaler med alle databehandlere, der behandler personoplysninger på vores vegne.\nTo af disse databehandlere, Google Analytics v/Google LLC og Facebook Inc. er etableret i USA. De fornødne garantier for overførsel af oplysninger til USA er sikret gennem databehandlerens certificering under EU-U.S. Privacy Shield, jfr. EU Persondataforordningens art. 45.\nDu er til enhver tid berettiget til at anmode os om indsigt i hvilke oplysninger, vi har registreret om dig, hvilket formål registreringen tjener, hvilke kategorier af personoplysninger og modtagere af oplysninger der eventuelt måtte være, samt oplysning om, hvorfra oplysningerne stammer.\nDu har ret til at få udleveret en kopi af de personoplysninger, som vi behandler om dig. Hvis du ønsker en kopi af dine personoplysninger, skal du sende en skriftlig anmodning til info@karmameju.com. Du kan blive bedt om at dokumentere, at du er den, du giver dig ud for at være.\nI visse tilfælde har du ret til at få alle, eller visse af dine personoplysninger, slettet af os for eksempel hvis du tilbagekalder dit samtykke og vi ikke har et andet retsgrundlag for at fortsætte behandlingen. I det omfang en fortsat behandling af dine oplysninger er nødvendig, for eksempel for at vi kan overholde vores retlige forpligtelser, eller for at retskrav kan fastlægges, gøres gældende eller forsvares, er vi ikke er forpligtede til at slette dine personoplysninger.\nDu har i visse tilfælde ret til at få begrænset behandlingen af dine personoplysninger til kun at bestå af opbevaring for eksempel hvis du mener, at de oplysninger, vi behandler om dig, ikke er korrekte.\nDu har endvidere, til enhver tid ret til, af grunde der vedrører din personlige situation, at gøre indsigelse mod den behandling af dine personoplysninger, som vi foretager på grundlag af vores legitime interesser jfr. pkt. 2.1 og 2.3.\nDu har til enhver tid ret til at tilbagekalde et samtykke, du har givet os til en given behandling af personoplysninger, herunder til den profilering, der foretages af dig som medlem i kundeklubben. Hvis du ønsker at tilbagekalde dit samtykke, bedes du kontakte os på customerservice@karmameju.com.\nOplysninger, indsamlet i forbindelse med køb du har gennemført på Hjemmesiden jfr. pkt. 2.2, vil som udgangspunkt blive slettet 3 år efter udløbet af det kalenderår, hvori du har foretaget dit køb. Oplysninger kan dog gemmes i længere tid, hvis vi har et legitimt behov for længere opbevaring for eksempel, hvis det er nødvendigt for at retskrav kan fastlægges, gøres gældende eller forsvares, eller hvis opbevaring er nødvendig for, at vi kan opfylde lovkrav. Regnskabsmateriale opbevares i 5 år til udgangen af et regnskabsår for at opfylde bogføringslovens krav.\nKarmameju ApS er dataansvarlig for de persondata, som indsamles via Hjemmesiden.\nRentemestervej 62, 2. t.v.\nnr.:+45 3887 5513\nSåfremt vi foretager ændringer i Persondatapolitikken, vil du blive orienteret om dette ved dit næste besøg på vores hjemmesiden.\nDette er version 2 af Karmameju ApS Persondata- og Cookiepolitik dateret den 31/8 - 2018.\nBemærkinger om brugen af vores produkter:\nResultater kan variere. Hudtest anbefales. Kontakt os endelig hvis du har spørgsmål til indholdet eller brugen af vores produkter.


Havejes kreative side: 2010\nMed brug af Tim H´s stemlper og teknikker har jeg tidligere i december måned lavet denne tændestikæske til kæresten, som fik den bl.a i julegave. Han har gaskomfur så mund ikke han få brug for den.\nHåber I alle er kommet god igemmen julen med god gaver.\nIndsendt af Connie kl. mandag, december 27, 2010 4 kommentarer:\nHer er julefred ved at indfind sig. En sidste lille gave er det blev til og jeg har lavet min del af julemiddagen, at koge og pille alle de små kartofler til brune kartofler. Hvid jul har vi også. Så nu er der bare at sige\nRigtig glædelig jul til alle bloglæser ;O)\nIndsendt af Connie kl. fredag, december 24, 2010 4 kommentarer:\nDenne æske har jeg lånt opskriften hos egenblogg-rantho. Sød lille æske på bare 6x6x4 cm til et stykke chokolade. Englehovedet er fra Netto.\nIndsendt af Connie kl. søndag, december 19, 2010 7 kommentarer:\nJeg er færdig med indkøb af julegaver og igår blev de også pakket ind. De fik en\nenkelt indpakning i brun pakkepapir og juttasnor for at Tim H tags kom til deres rette. Jeg elsker at pakke i det brun papir for så bestemmer jeg pynten og båndet.\nEr I kommet til indpakningen ???\nHa en dejlig 16. december.\nP.S. Til nysgerrige familiemedlemmer, så er pakken ikke til jer. ;O)\nIndsendt af Connie kl. torsdag, december 16, 2010 4 kommentarer:\nEt knap så jule kort har jeg lavet idag. Der er leget med distress ink, perfect pearls og Hero Arts stemlper. Og tilsidst er der kommet de små mini mini perler på fra MS.\nHa en dejlig 15. december.\nIndsendt af Connie kl. onsdag, december 15, 2010 3 kommentarer:\nIgår var pialine og jeg på en rigtig hyggelig og kold juleshoppe tur til København og Tivoli. Som rigtig scrappe havde vi begge huskede kameraet, men efter få billeder ville kameraene ikke mere, ingen strøm på. Ikke særlig scrap prof.\nHåber I ha haft en dejlig tirsdag den 14. december og julehumøret er ved at indfinde sig.\nIndsendt af Connie kl. tirsdag, december 14, 2010 3 kommentarer:\nEfter en travl weekend med arbejde og fødselsdag er jeg på bloggen igen. Idag er det jo Lusiadag, derfor et kort med et par sød engle. Jeg tror, englene kommer fra et klippeark fra Netto, som jeg har klippet sidste år. Godt med lidt forarbejde :O)\nI må have en dejlig Lusiadag.\nIndsendt af Connie kl. mandag, december 13, 2010 3 kommentarer:\nEftermiddag er gået med at indhente nogle af de tags jeg ikke har fået lavet. Hmm, jeg har vente på at der kom et tag med snemanden og det kom idag. Sjov o hyggelig effekt med "vinduet" foran.\nHer er gårdagens opskrifte på julebiscotti.\n150 g mandler/nødder\n50 g sylte appesin skal\n4 dl sukker /rørsukker\nPisk æg og sukker sammen, bland fyldt med lidt af melet, bland det hele sammen og lave 2 til 3 stænger på bagepapir/bageplade. Bages ved 180 grade i 15 minut. Tag stængerne ud, skær dem i skiver og bag stykkerne videre - nu ved 125 grader i ½ time.\nP.S. være rundhåndet med fyldet. Kanel og kardemon kan også kommet i dejen.\nGod fornøjelse og god weekend, hvor jeg skal på arbejde. ;O)\nIndsendt af Connie kl. fredag, december 10, 2010 4 kommentarer:\nIkke en jul uden julebiscotti med masser af nødder, chokolade, dadler, tranebær og sylte appesineskal. Der er en af traditionerne som skal laves hver år og det eneste tidpunkt på året hvor jeg bager småkage. Men hyggeligt til en kop julete.\nEt par til af Tim H´s tag. Overvejer i øjeblikket om mine tags skal pynte på årets julegaver. Det vil være en god anvendelse mulighed.\nSvar til Karina angående tændestiksæsken. Det er ikke læder, men rødt Basic Grey papir med det her glimmer glam på. God effekt. ;O)\nHar I fået bagt???\nIndsendt af Connie kl. torsdag, december 09, 2010 6 kommentarer:\nEn lille tændestiksæske er blev til en lille bog. Den skal brugt til en pakkekaleder, så jeg håber modtageren bliver glad. Billedet har fået lag af UTEE i både clear ogguld i kant. Hele æsken med pynt er tilsidst smurt ind i glimmer glam til, der af den rustikke udseende.\nHa en dejlig aften. Jeg kommer nok selv til at sove på sofaen i aften, efter en dag med 20 km på cykle i Roskildes snedækkende vej.\nIndsendt af Connie kl. tirsdag, december 07, 2010 4 kommentarer:\nIndsendt af Connie kl. søndag, december 05, 2010 2 kommentarer:\nHar været tidligt op i dag og hygge mig med varm julete og denne lille gavepose, imens vaskemaskinen lavet dagens arbejde. Posen er lavet med ting der lå på bordet. Den fin sløjfe var bundet til et andet projekt men blev ikke brugt.\nDagens TH tag har jeg også fået lavet. Synes først der var mange ting jeg ikke havde, så jeg slukket for computer og fik ideer. Så dagens resultat kom til at se sådan ud.\nHa en dejlig julelørdag.\nIndsendt af Connie kl. lørdag, december 04, 2010 3 kommentarer:\nHr. timholtz er igang med hans 12 tags of christmas og jeg har underholet mig selv ved at lave nogle af dem. Lidt sjovt at find frem, lave om med det jeg nu har i gemmerne. Men et par lækker tags er det da blevet til.\nEllers er dagen gået med indkøb af julegaver, så jeg kun mangler en.\nHa en dejlig fredag - kun 3 uger før den stor dag.\nIndsendt af Connie kl. fredag, december 03, 2010 3 kommentarer:\nIndsendt af Connie kl. torsdag, december 02, 2010 4 kommentarer:


Kommende Oscar-vært Jimmy Kimmel afslører lønnen for værtsjobbet / Nyhed\nKommende Oscar-vært Jimmy Kimmel afslører lønnen for værtsjobbet\nAf Ditte Fiil Ravn, 15.12.16 kl. 08:59\nI sidste uge blev det offentliggjort, at late-night-værten Jimmy Kimmel bliver vært for Oscaruddelingen i 2017. Selvom jobbet i sig selv er ærefuld en tjans, kunne man tro, at Oscar-værterne alligevel også tjener en god sum på at føre både stjerner og tv-seere gennem Hollywoods største aften. Tro om igen.\nI et radiointerview på programmet KROQ’s Kevin and Bean fortalte Kimmel, hvad lønseddelen lyder på, når man er Oscar-vært: 106.000 danske kroner. Et noget lavt beløb i forhold til showets størrelse, men ifølge Kimmel var det mere end fint: »Ved du hvad? Jeg tror, det er, fordi det er ulovligt at betale ingenting«, sagde en storgrinende Kimmel i interviewet.\nKimmel mener, at det er samme løn, værter som Billy Crystal og Chris Rock modtog – og indrømmede også, at han var usikker på, hvorvidt han egentlig måtte røbe sin lønsats:\n»Men der er ikke nogen, der har fortalt mig, at jeg ikke må. Jeg anser det som deres fejl… Jeg tænker, om man måske får en lønforhøjelse, hvis man gør det mere end en gang, ligesom en tre procents lønstigning«.\nLæs mere: De bedste tv-serier i 2016 – top 10-1\nJimmy Kimmel, Oscar


EU-millioner til projekt med RUC-deltagelse | Roskilde Universitet\n30. oktober 2018 | Nyhed\nEU-millioner til projekt med RUC-deltagelse\nRoskilde Universitet er partner i det regionale projekt NorDigHealth, der har som mål at forbedre sundhed og sundhedsydelser for borgere i Region Sjælland og Region Nordtyskland ved hjælp af innovativ teknologi.\n’Novel regional Digital solutions for improving Healthcare’ (NorDigHealth), som Roskilde Universitet deltager i, løber fra 1. januar næste år til 31. december 2021. Foto: Colourbox\nEU støtter samarbejde på tværs af landegrænser gennem initiativet Interreg, og derigennem har projektet ’Novel regional Digital solutions for improving Healthcare’ (NorDigHealth), som Roskilde Universitet deltager i, fået støtte på 19 millioner kroner.\nProjektet, som løber fra 1. januar næste år til 31. december 2021, skal ved hjælp af innovativ teknologi medvirke til, at borgerne i det sydlige Danmark og Nordtyskland får et længere og bedre liv.\nNorDigHealth omfatter flere forskningsprojekter, hvoraf forskere fra Roskilde Universitet er involveret i to. Professor Henning Christiansen skal analysere ’big data’ og udvikle algoritmer, mens lektor Anne Liveng – sammen med lektor Mari Holen – skal undersøge, hvordan man sikrer blivende adfærdsændringer. I sidstnævnte forskningsprojekt skal de to RUC-forskere stå for dialogmøder med borgere, være med til at organisere og indrette det fysiske mødested, hvor borgere kan få udleveret og få råd om digital sundhedsteknologi og undersøge hvilke muligheder og begrænsninger, borgerne selv ser i brugen af ny teknologi i forbindelse med sundhed. Desuden skal det belyses, hvordan teknologierne anvendes – og hvad der eventuelt står i vejen for, at de anvendes i et sundhedsfremmende øjemed.\nRUC-forskernes undersøgelser skal kobles sammen med de behandlings- og rehabiliteringsløsninger, som der bliver arbejdet med i andre dele af det overordnede projekt.\nNorDigHealth kommer til at centrere sig om Næstved Kommune i Danmark og Hansestadt Lübeck, hvor man ønsker at undersøge både raske borgere og patienter for at samle viden om, hvordan borgerene bruger teknologi i forhold til egen sundhed og opspore tegn på sygdomme. Projektets mål er at skabe en høj grad af brugerinvolvering og dermed sikre en bæredygtig anvendelse af innovative, digitale løsninger i bestræbelserne på at fremme sundhed og reducere sygdomsniveauet i regionen på tværs af den dansk-tyske grænse.\nNorDigHealth ledes af Region Sjælland – Produktion, Forskning og Innovation.\nLæs mere om NorDigHealth på Region Sjællands hjemmeside.\nSe video-præsentation af projektet ved Anne Liveng.


Liv på Slagterigrunden: Velkommen i byens nye madpakkehus | fyens.dk\nDen helt ideelle dag at teste et madpakkehus, som Anne Høyby fra Øhavsmuseet gør her - på en regnvejrsdag i august. Foto: Palle Søby\nLidt efter lidt kommer der nyt liv på Slagterigrunden. Senest i form af det nye madpakkehus, der er kommet op lige bag ved Øhavsmuseet. Det er hele byens hus, og alle må bruge det. Øhavsmuseet vil gerne bruge det til undervisning og information.\n29 aug. 2020 kl. 12:48\nFaaborg: Det er perfekt vejr til at besøge Faaborgs nye madpakkehus.\nEt madpakkehus kommer jo mest til sin rette, når det regner, og det gør det i høj grad denne formiddag, hvor Anne Høyby fra Øhavsmuseet har inviteret avisen hen for at se madpakkehuset.\nDet ligger på Slagterigrunden lige bag ved Øhavsmuseet, som er i fuld gang med at etablere sig i det gamle frølager.\nLad os slå det fast med det samme: Det er mega flot, det nye madpakkehus, som det ligger dér og skinner i regnen i sine flotte, brune træfarver.\n- Alle kan benytte det, dagplejen, børnehaver eller andre, der er på tur. Vi håber at kunne bruge det til undervisning og måske sponsorarrangementer på Øhavsmuseet. Det ligger jo fantastisk til, at vi lige kan gå ud ad døren, og så kan vi allerede ret hurtigt skabe en illusion om at være ude i naturen, siger Anne Høyby, kommunikationsansvarlig på Øhavsmuseet.\nFra byggeplads til natur\n- Ambitionen er at anrette et bålsted ved siden af. Og så skal vi nok have lavet lidt afskærmning. Det er jo stadig ret meget en byggeplads og ikke specielt hyggeligt. Men lidt efter lidt fjerner vi indtrykket af byggeplads og sniger stille og roligt natur ind. Det er dejligt, at vi på den måde kan skabe nye byrum, som vi på museet og alle andre kan bruge - ligesom vi gjorde med den terrasse, som vi sammen med kommunen åbnede på Vestkaj tidligere på sommeren, tilføjer hun.\nDet ligger jo fantastisk til, at vi lige kan gå ud ad døren, og så kan vi allerede ret hurtigt skabe en illusion om at være ude i naturen.\nAnne Høyby, kommunikationsansvarlig på Øhavsmuseet\nMadpakkehuset blev egentlig lavet som en shelter til kommunens hjerteambassade på Heartland Festival. Her får kommunen hvert år fat i nogle frivillige, der gør alt, hvad de kan, for at fortælle om, hvor fedt det er at bo i Faaborg-Midtfyn. De gør det med kærlighed ved at servere små brunsvigere om morgenen ved teltene, sørge for plastre, hjælpe med at pumpe luftmadrasser op og bare ved at være søde, alt sammen i håb om, at Heartland-gæsterne kunne få lyst til at flytte til kommunen.\nMadpakkehuset er lige nu helt tomt og bart indeni, og der er åbent i begge ender. Men det er meningen, at der skal laves nogle smalle bænke og noget afskærmning, fortæller Anne Høyby fra Øhavsmuseet. Foto: Palle Søby\nI år skulle temaet være outdoor, og her passsede shelteren jo perfekt. Men Heartland blev jo aflyst, og så stod kommunen pludselig med en shelter, de ikke rigtig vidste, hvad de skulle stille op med.\nØhavsmuseet blev tilbudt at få den sat op uden for museet, og de sagde de ja til.\nIkke til overnatning\nNår man siger shelter, tænker nogen måske på et sted, hvor man kan overnatte.\n- Men det må man ikke. Den er ikke til overnatning. Når vi nu skal have lavet nogle lange bænke, som man kan sidde på i en undervsningssituation, men de bliver lavet til små rumper, så folk ikke får lyst til at sove på dem, siger Anne Høyby.\nDet er tanken, at der i shelteren skal være forskellig information og skiltning om Øhavsstien, Østersøruten, Geopark Det Sydfynske Øhav, Bike Island og så videre.\nDet er PH Byg, der har bygget shelteren.\nMadpakkehuset ligger meget tæt på legepladsen på Slagterigrunden, så den vil være perfekt, når dagplejebørn og børnehaver skal spise madpakker på en regnvejrsdag. Foto: Palle Søby\nDet er en perfekt dag for Anne Høyby at vise det nye madpakkehus frem, for det sjaskregner denne formiddag. Foto: Palle Søby\nMadpakkehuset er med til at give indtryk af nyt liv på Slagterigrunden, som stadig på mange måde fremstår som en byggeplads. Foto: Palle Søby\nMadpakkehuset ligger lige bag ved Øhavsmuseet, så det er meget nemt at gå ud ad døren og hurtigt fornemme noget outdoorstemning i shelteren. Foto: Palle Søby


Forside > Korrektionsbriller > Flexon > 632 (033)\n632/033 Designer briller\nAt brillerne er med til at fuldende stilen ved du naturligvis som kunde hos Edel-Optics. Med dette smykke er du altid stilet når du er undervejs og overbeviser på kontoret såvel som i fritiden. 632 fås i størrelserne 51 mm, 53 mm. Med retur-etiketten som vi ogsågerne stiller til rådighed, kan du altid returnere brillerne gratis, hvis de ikke passer. 632 kan også fås i flere styles fra Flexon kollektionerne 2017 og 2018 i Edel-Optics onlineshop.\nLigetil og stærk i materialer og udførelse: Denne herrebrille står for stilfuldt design og selvbevidsthed. Den halvindfattede brille har en understreget lethed, som passer fremragende tilmange forskellige lejligheder og enhver garderobe. Vores Modified Rectangle minder om den rektangulære form, men adskiller sig også, som navnet antyder. De afrundede sider gør at ansigtet synes blødere. Plast er et meget let og fleksibelt materiale. Dette giver en lang levetid og en høj gradaf komfort. Hvis sort er for kedelig for dig og pangfarver ikke lige er dig? Så er grå et godt alternativtil dig! Det er ikke kun fordi farven er trendy og passer til næsten enhver hudtype, men også fordi den kan kombineres med ethvert outfit.


Billigt weekendophold i Aarhus – Zleep Hotel Aarhus\nBrug rabatkoden GETAWAY, når I booker jeres weekendophold på Zleep Hotel Aarhus. Et værelse for 2 personer mellem fredag og mandag koster kun DKK 499 i lavsæson og DKK 699 i højsæson* pr. dag. I bestemmer altså selv, hvor mange overnatninger I vil have. Vær opmærksom på, at tilbuddet kun gælder et begrænset antal værelser, så book hurtigst muligt!\nHvorfor bør I tage på en weekendtur til Aarhus? Det spørgsmål har vi rigtig mange gode svar til. Der er utallige årsager til, at I bør nyde et weekendophold i Danmarks andenstørste by. Det er ikke kaldt ”Smilets by” og ”Danmarks Paris” for ingenting. Det er et fantastisk sted at opholde sig, hvis I vil væk fra hverdagens tumult. En tur til Aarhus fritager jer fra weekendens mange kedelige opgaver, som støvsugning og opvask. I stedet kan I nyde godt af Aarhus’ spændende seværdigheder.\nHvorfor lige Aarhus?\nAarhus er en by, der konkurrerer på lige fod med København – måske endda Paris, som Aarhus’ øgenavn antyder, ”Danmarks Paris”. I 2017 er Aarhus udnævnt til Europæisk Kulturhovedstad. Det er en fornem kulturel begivenhed, der kun opnås af de mest spændende byer. Aarhus er en by, der tilbyder uendeligt mange muligheder, gode shoppingområder og smuk natur.\nI 2015 modtog Aarhus sine første tre Michelin-stjerner. Generelt set oplever Danmark stor vækst i madturismen. Det nordiske køkken har fået international anerkendelse det sidste års tid, fordi det forbindes med sund, simpel og smagsfyldt mad lavet med kvalitetsråvarer. Aarhus er fyldt med små, prisbevidste restauranter, der har mestret deres fag og trives derfor rigtig godt i disse nye madelskende tider.\nI vores inspirationsguide til Aarhus foreslår vi, at I besøger attraktioner som kunstmuseet ARoS, bymuseet Den Gamle By og væksthusene i Botanisk Have.\nFleksibelt tilbud på Aarhus hotel\nVi har sat en daglig pris, der kun varierer i lav- og højsæson*. Det vil altså sige, at I altid kan finde en fast lav pris på hotel i Aarhus, når I skal besøge på weekendtur. Den daglige pris gør også, at I selv kan beslutte jer for, om I vil have en, to eller tre overnatninger mellem fredag og mandag. GETAWAY-prisen er DKK 499 i lavsæson og DKK 699 i højsæson.\nHvorfor Zleep Hotels i Aarhus?\nHvis I overnatter fredag til søndag på Zleep Hotel Aarhus, bor I ikke langt fra midtbyen. Der er mange fordele ved dette:\nVi tilbyder gratis parkering på hotellet\nOffentlig transport er tilgængeligt ved hotellet\nByen er blot 10 minutter væk\nMed GETAWAY-rabatkoden tilbyder vi en billig weekendtur til jer. Sikker jer selv et godt hotelværelse til en god pris, når I skal opleve Aarhus.\nNyd en romantisk weekend i Kalundborg fra kun DKK 699. Det fleksible tilbud for ...


8. december - ondt i ørene - Vicki Gylling\nJeg har aldrig lidt af mellemørebetændelse eller været et ørebarn, men den anden begyndte mit højre øre pludselig at gøre ondt – VIRKELIG ondt! Såadan helt inde i hovedet og ned i kæben. Hele siden af hovedet var helt hævet og følelsesløst når jeg rørte ved det og det knasede og snaskede inde i øret når jeg åbnede og lukkede munden. Det føltes som at være nede på 4-5 meters dybt vand – rigtig ubehageligt! Jeg kom et hvidløg i øret i en halv time og behandlede akupressurpunkterne jeg viser nedenfor og efter den halve time var der en mærkbar forskel og jeg kunne ligg ned uden øret føltes som var det ved at eksplodere. Dagen efter da jeg stod op, kom jeg et stykke hvidløg i øret og havde det der i 3 timer. Jeg brugte akuprssurpunkterne et par gange og om aftenen kunne jeg ikke mærke det ret meget – næste morgen da jeg vågnede, var det hele væk 🙂 Det er SÅ vanvittig effektivt, når man støtter kroppen på en naturlig måde <3\nJeg kan godt forstå de babyer og børn der lider af problemer med ørerne græder og synes det er rigtig træls.\nDet er heldigvis forholdsvis nemt at gøre noget ved og jeg tænker ikke på smertestillende eller penicilin, men derimod zoneterapi og akupressur.\nJeg har lavet en lille oversigt over de aller bedste ørepunkter, som du kan bruge på dig selv eller dit barn, når ørerne driller. Som altid er det vigtigt at huske på, at det ikke gælder om at trykke hårdt (hvis du gør det på dig selv og har lyst til det fordi det føles rigtigt, så der det hel okay, på børnene gør du det vare stille og roligt). Nogle af punkterne kan godt være meget ømme og hvis dit barn reagerer ved at trække hovedet væk eller blive rigtig ked, så vent med det punkt og tag de andre først.\nFørst og fremmest vil jeg råde dig til at skære et stykke af et hvidløg – lille nok til at komme ind i øret, men stort nok til ikke at ryge ind i øregangen, pakke det ind i et lille stykke gage, lægge det ind i det øre der gør ondt (begge hvis det er begge) og sætte et lille stykke plaster for, så det ikke ryger ud – det er en god idé enten at bruge det de hedder engelhud (tyndt hvidt ikke særlig klistrene) eller lige sætte det almindelige plaster fast på sin egen arm først, så det ikke gør så ondt når det skal af dit barn igen. Jeg ved godt du sikkert tænker “Hvad er det nu for noget pjat” men det er altså fordi hvidløg er bakteriedræbende og antiinflamatorisk, og det er skide godt, til at fjerne betændelse. Så går du ned på fødderne og tager følgende zoner på begge fødder:\nDen lyserøde løber der hvor tæer og fod mødes – det er det eustakiske rør, som er det lille rør inde i øret der sørger for væsken kan løbe frit og ikke presser på trommehinden og ophobes og skaber betændelse – Hos babyer og børn under 3 er det meget snævert, hvilket også er årsagen til, det ofte er den aldersgruppe der har flest problemer med ørerne. Du masserer bare langs hele linjen fra kanten af foden ved lilletåen hen til hvor storetåen starter. Så trykker/masser du på leddet på lilletå og den tå ved siden af (det blå på billedet) da det repræsenterer ørerne. Da snot og slim altid vil forværre øreproblemer og ofte også er årsag til dem, er det en god idé at tage bihuler og pandehuler med. Det er de gule på trædepuderne af alle tæer pånær storetæerne.\nDer findes også to RIGTIG gode smertelindrende punkter, som virker til hele kroppen, så hvis det gør rigtig ondt og du ikke kan få lov til at røre ved det punkter oppe ved øret jeg viser om lidt, så kan du starte med de to smertepunkter. Dem ser du her:\nOg så er der dem oppe ved selve øret:\nNu er du fuldstændig dækket ind og klar til at takle nuværende eller kommende øreproblemer 🙂\nHvis du vil se mig vise dem, så kan de se videoen lige her: https://www.youtube.com/watch?v=HfAnkmTsGO4\n7. december – fordøjelses tip →\n← 9. december – øjnene


European Commission - PRESS RELEASES - Press release - Europæisk handicapdag den 3. december: Stærk europæisk støtte til bedre tilgængelighed for handicappede og ældre\nEuropæisk handicapdag den 3. december: Stærk europæisk støtte til bedre tilgængelighed for handicappede og ældre\nBruxelles, den 30. november 2012 – Europæerne er stærkt overbevist om, at handicappede skal have mulighed for at deltage i samfundet på lige fod med alle andre, hvilket afspejles i en ny undersøgelse, som Europa-Kommissionen har foretaget og offentliggjort forud for den europæiske handicapdag den 3. december. Blandt de adspurgte mente 97 %, at folk med et handicap skal have adgang til at gå i skole, få et arbejde og komme i butikker ligesom alle andre. 7 ud af 10 respondenter mener, at bedre tilgængelighed til varer og tjenesteydelser vil forbedre livskvaliteten for handicappede, ældre og andre, som f.eks. forældre med små børn. 84 % mener, at mere tilgængelige varer og tjenesteydelser også vil skabe bedre muligheder for industrien.\nDet er et centralt element i EU's overordnede handicapstrategi at gøre Europa mere tilgængelig for dem, som har et handicap (IP/10/1505). Europa-Kommissionen er netop i gang med at forberede et forslag til en EU-lov om tilgængelighed, som forventes at være færdigt i 2013. I henhold til undersøgelsen mener 86 % af europærerne, at ensartede tilgængelighedsløsninger på tværs af Europa vil gøre handicappede i stand til at rejse til, studere og arbejde i et andet EU-land, og 78 % mener, at fælles regler vil gøre det lettere for virksomheder at operere på EU's indre marked.\n"Alle i Europa har ret til at deltage i samfundet på lige vilkår, og den opfattelse deles helt klart af Europas borgere", udtaler næstformand Viviane Reding, EU's kommissær for retlige anliggender. "Det er centralt for vores strategi for et Europa uden hindringer for handicappede, at vi gør livet lettere for alle, og det er derfor, jeg agter at fremlægge et forslag til en EU-lov om tilgængelighed i 2013, der skal nedbryde de eksisterende hindringer for handicappede."\nDen 3. december 2012 vil Europa-Kommissionen offentliggøre vinderen af den tredje årlige Access City Award, der er en innovativ konkurrence mellem europæiske byer om at gøre bymiljøet mere tilgængeligt for folk med handikap. Tidligere har Salzburg i Østrig (IP/11/1492) og Avila i Spanien (IP/10/1641) vundet konkurrencen.\nEn sjettedel af borgerne i EU – omkring 80 millioner – er mere eller mindre handicappede. Mere end en tredjedel over 75 år har handicap, der i en vis udstrækning begrænser dem. Disse tal forventes at stige, i takt med at befolkningen i EU ældes. De fleste af disse borgere er alt for ofte forhindret i på lige fod med alle andre at tage del i samfundet og det økonomiske liv på grund af fysiske eller andre forhindringer samt diskrimination.\nDen Europæiske Unions charter om grundlæggende rettigheder nævner, at "Unionen anerkender og respekterer retten for mennesker med handicap til at nyde godt af foranstaltninger, der skal sikre deres autonomi, deres sociale og erhvervsmæssige integration og deres deltagelse i samfundslivet." Desuden har EU og de 27 medlemslande allerede forpligtet sig til at skabe et Europa uden hindringer for handicappede ved at underskrive FN’s konvention om handicappedes rettigheder.\n"Tilgængelighed" betyder, at handicappede på lige fod med andre har adgang til det fysiske miljø, transport, informations- og kommunikationsteknologier og -systemer samt andre faciliteter og tjenester.\nI 2010 vedtog Kommissionen en omfattende strategi for et Europa uden hindringer for handicappede inden 2020. Planen skitserer, hvordan EU og de nationale regeringer kan give handicappede nye muligheder, så de kan nyde deres rettigheder.\nEt af nøglepunkterne i planen er et initiativ om tilgængelighed. Målet er at bruge reglerne om harmonisering eller offentlige indkøb til at sikre handicappede forbedret adgang til varer og tjenesteydelser, samtidig med at der skabes et EU-marked for hjælpemidler. Det forventes, at dette marked vil vokse betydeligt i de kommende år, hvilket har været udviklingen i USA.\nI december 2011 lancerede Europa-Kommissionen en 10-ugers offentlig høring om mulige foranstaltninger, der skal forbedre tilgængeligheden i Europa (IP/11/1533). Resultatet af denne høring vil nu bidrage til Kommissionens forberedelser af en EU-lov om tilgængelighed, som indeholder en grundig evaluering af de forskellige politiske valgmuligheders effekt. Det er Kommissionens hensigt at fremlægge et forslag på området i løbet af 2013.\nEurobarometer-undersøgelsen - Attitudes to Accessibility in the EU (Holdninger til tilgængelighed i EU):\nEuropa-Kommissionen websted – People with disabilities (borgere med handicap):


Biologi - Oversigt over digitalt tilgængelige aktiviteter til 7.-10. klassetrin | emu danmarks læringsportal\nUndervisningsforløb til 7.-8. klassetrin\nFind forløbet på DTUs hjemmeside\nI videoer og arbejdshæfter møder eleverne en række organismer, som har tilpasset sig livet i regnskoven og eleverne får mulighed for at arbejde med stoffers kredsløb i økosystemet.\nFind forløbet hos Skoletjenesten\nSammensæt sund kost hjemmefra\nAstra har designet og afprøvet et nyt forløb til fjernundervisning, som drager fordel af, at eleverne har let adgang til deres egne køkkener i undervisningstiden. Forløbet kan være med til at bygge bro mellem naturfag og elevernes egen hverdag. I forløbet undersøger eleverne energiindhold i fødevarer fra deres eget køkken og holder det op imod de officielle kostråd. Eleverne sammensætter kost, der kan dække kroppens energibehov og argumenterer naturfagligt for valgene.\nUndervisningsforløb til 9.-10. klassetrin\nFind Energi på lager her


“Giv slip, lad gå” synger solsorten og hopper hen over græsset. ”Det har du uden tvivl hørt så tit. Giv slip, det lyder så let og du føler dig som en fiasko, når det ikke lader sig gøre. Hvis du kunne, havde du jo gjort det.” Jeg nikker og ser forbavset på den talende solsort.... Continue Reading →


Danskerne bliver sjældent undersøgt for hjerteklap-sygdom - Magasinet Helse\nHer er du Viden om / Danskerne bliver sjældent undersøgt for hjerteklap-sygdom\nEt nyt studie om hjertesygdom blandt 9.000 europæere viser, at danskerne aldrig eller sjældent bliver undersøgt for hjerteklapsygdom. Og det til trods for, at sygdommen er et udbredt problem.\nAortastenose er en udbredt hjerteklapsygdom, som påvirker op mod 7 pct. af befolkningen over 65 år. Sygdommen er en forsnævring af åbningen i hjerteklappen, der giver smerter i brystet, udmattelse og åndenød. Behandles aortastenose ikke, fører det i 50 pct. af tilfældene til døden inden for to år efter de første symptomer. Trods de dystre udsigter viser ny europæisk undersøgelse med dansk deltagelse – foretaget af Opinion Matters, at danskerne ikke oplever, at hjerteklapsygdom er noget, deres praktiserende læge har fokus på. Næsten 7 ud af 10 (67 pct.) af danskerne fra 60 år og over, oplever kun sjældent eller aldrig at få undersøgt hjertet med stetoskop af deres praktiserende læge.\n– Aortastenose er en sygdom, som meget nemt kan diagnosticeres. Ved hjertestetoskopi er der en høj mislyd, som sjældent kan overhøres. Derfor bør det være en rutineundersøgelse at foretage hjertestetoskopi hos ældre, når de ses i anden sammenhæng hos egen læge eller på hospitalet – specielt fordi sygdommen er så udbredt, som den er. Samtidig vil det være ønskeligt, hvis den almindelige dansker kender symptomerne på aortastenose, så flere søgte læge, hvis de mærkede dem på egen krop, siger overlæge Lars Søndergaard fra Kardiologisk Klinik på Rigshospitalet.\nAortastenose skyldes ofte aldersrelateret ”forkalkning” af aortaklappen, og den nedsætter ofte borgerens aktivitet gradvist. Symptomer på sygdom ved aorta bliver ofte fejlfortolket af patienter som ’normale’ tegn på aldring. Mange patienter anses for at være symptomfri i løbet af de første evalueringer, men ved nærmere undersøgelser udviser op til 37 pct. alligevel symptomer.\nDanskerne ved mindst om hjerteklapsygdom\nProblemet viser sig dog ikke bare at ligge hos de praktiserende læger. Ifølge undersøgelsen er danskerne blandt dem, der ved mindst om hjerteklapsygdom, og derfor kan det ikke forventes, at de kan genkende symptomerne. Undersøgelsen viste, at kun 4 pct. af danskerne fra 60 år og over ved, hvad den mest almindelige hjerteklapsygdom, aortastenose, er. Undersøgelsen viser derfor, at der er et stort behov for at informere om hjerteklapsygdom, mener professor Lars Søndergaard.\n– Det er bekymrende, at danskerne generelt har så lidt viden omkring aortastenose. Hvis sygdommen får lov til at udvikle sig, så påvirkes hjertefunktionen, og dermed har patienten efter behandling både flere symptomer og en dårligere prognose. Og derudover er det også ærgerligt, fordi der i dag findes to rigtig gode behandlingsmetoder til aortastenose. Derfor vil det selvfølgelig være ideelt, hvis patienterne diagnosticeres og henvises til behandling så tidligt som muligt, siger Lars Søndergaard.\nDe to behandlingsformer, Lars Søndergaard henviser til, er åben hjertekirurgi, hvor den syge hjerteklap udskiftes med en klap-protese og den anden behandlingsform, TAVI-proceduren, der foregår i lokalbedøvelse, hvor den nye hjerteklap indsættes via et kateter fra lysken. Sidstnævnte procedure tilbydes ældre og personer, som er for syge til at klare åben hjertekirurgi.\nHele 4,5 pct. af respondenterne i gennemsnit på tværs af de europæiske lande i undersøgelsen kunne genkende symptomerne på aortastenose hos dem selv efter at have fået kendskab til symptomerne ved aortastenose.\nDanskerne er uvidende om hjerteklap-sygdom\nDanmark: Kun 0,4 pct. svarer, at de er mest bekymret for hjerteklapsygdom blandt en række af sygdomme – det laveste niveau ift. de andre lande\nSverige: Kun 0,1 pct. kan definere, hvad aortastenose er korrekt – det laveste niveau ift. de andre lande\nFrankrig: 68,5 pct. siger, at deres praktiserende læge undersøger deres hjerte med stetoskop ved hvert besøg – højeste niveau ift. de andre lande\nTyskland: 3,3 pct. svarer, at de er mest bekymret for hjerteklapsygdom blandt en række af sygdomme – det højeste niveau ift. de andre lande\nHolland: 78,6 pct. siger, at deres praktiserende læge ’aldrig’ eller ’sjældent’ undersøger deres hjerte med stetoskop – det laveste niveau ift. de andre lande\nPå den nye hjemmeside www.hjerteklap.dk kan du læse mere om aortastenose, og om behandlingsmulighederne.\nwww.hjerteklap.dk er sponseret af Edwards Lifesciences.


Ny robust, håndholdt satellittelefon med gode egenskaber - FiskerForum\nUltisat lancerer nu IsatPhone Pro, en ny håndholdt satellittelefon med unikke egenskaber, som gør telefonen særligt gavnligt for fiskerne.\n”IsatPhone Pro er den ultimative kombination af dækning, bedre batterikapacitet, robust design, pålideligt netværk, fantastisk talekvalitet, enkel anvendelse og konkurrencedygtige priser.” – så enkelt kan beskrivelsen lyde om den nye IsatPhone Pro, som er kommet på markedet her i september.\nIsatPhone Pro’s har en imponerende batterilevetid på op til 8 timers taletid og 100 timers stand-by tid. Telefonen er også den mest robuste på markedet. Den er regn, støv og stødsikker med en IP klassifikation på IP54. Særligt disse kvalifikationer, kombineret med høj talekvalitet, god satelitdækning og brugervenligheden gør telefonen ideel til erhvervsfiskeriet. Den håndholdte IsatPhone Pro er udstyret med store taster, så telefonen også kan betjenes med handsker på.\nTelefonen understøtter også bluetooth, og der er mulighed for håndfri betjening, hvor telefonen blot placeres på siden med antennen op i luften.\nUdover telefonens mange egenskaber markedsføres satelittelefonen også til særdeles konkurrencedygtige priser.\nForrige indlægNybygning med banebrydende pilotanlæg.\nNæste indlægVoldgift om lejemål på Esbjerg Havn.\nNybygning WK170 Boy Andrew af Wick\nDanske kvoter for 2010


Spira er navnet givet til en verden af Final Fantasy X. - CosplayMade.dk\nVoksen Alice i Eventyrland Heartless Dronning Halloween Cosplay Kostume Fastelavn\nEuropæisk Royal Årgang Middelalderlige Renæssance Champagne Kjoler Halloween Cosplay Kostume\nVoksen Sexet Prinsesse Kjoler Cartoon Film Cosplay Kostume til Halloween\nSpira er navnet givet til en verden af Final Fantasy X.\nSpira er navnet givet til en verden af Final Fantasy X. Den består af to kontinenter forbundet med en landtange og nogle øer. 1000 år siden en frygtelig krig fandt sted mellem 2 byer Ultra maskiner er udviklet på højden af konflikten i en racing-teknologi og skabelsen af stadigt mere kraftfulde og avancerede maskine Sin optrådte som bremse enhver teknologiske fremskridt og til denne krig, og da ødelægger Spira regelmæssigt.\nSpira er en verden, hvor maskiner og højteknologi var allestedsnærværende et årtusinde siden, men hvor situationen har ændret sig; verden nu indeholder lidt teknologi, anvendelse er meget begrænset og kontrolleret, og mere magi Halloween Danmark\n. Afspilleren er ved at ændre meget ofte i indstillinger orienterede miljøer (skove, sletter). Monsters vil ligne tidligere episoder af serien: omfatter elementære, mutant dyr, flyvende bomber ...\nDen blitzball er en sport praktiseres i Final Fantasy X univers, der består af en blanding af håndbold, fodbold og vandpolo, bliver alle spillet under vand.\nHoldet styres af spilleren består af syv karakterer.\nTidus er en ung mand på 17 år og medlem af blitzball holdet Zanarkand Abes. Impulsiv og energisk, Tidus aldrig misser en mulighed for at få bemærket Guilty Gear Kostumer\n. Men i virkeligheden, denne munterhed skjuler en dybt sår: opgivelsen af sin far Jecht, stjerne blitzball også, der forsvandt en dag uden et spor for 10 år siden. Mens Tidus går til en blitzball match, Sin angriber Zanarkand Tidus og faldskærm i et ukendt sted, 1000 år i fremtiden. Tidus ledsage Yuna og hendes team gennem Spira for at ødelægge Sin. Tidus er bevæbnet med et sværd.\nYuna: Native Bevelle, Yuna er datter af den store Summoner Braska, og blev Invokeur tur. Vigtigere er det, hans mor er en Al-Bhede, takket være dette det har væg øjne (det højre øje er blå og venstre er grøn). Yuna bruger hvid magi og er i stand til at tilkalde de kimærer.\nAuron er en gådefuld mand på 35 år. Han besejrede Sin ti år siden, sammen Braska (far til Yuna) og Jecht (Tidus far). Temmelig sammenbidt, Auron foretrækker at lade sin store sværd, som den berømte Masamune.\nWakka er 23 år, han bor på øen Besaid, og spiller i den lokale blitzball team, Besaid Aurochs, som kaptajn og coach; hans bekæmpe våben er også en bold blitzball. Wakka mødes Tidus på øen Besaid og har en stor hengivenhed for ham, fordi det minder ham om hans afdøde lillebror, Chappu.\nLulu er en fan af sort magi. Det er for Yuna som en storesøster Hiiro no Kakera Kostumer\n. Hun var dobbelt værge før ledsager Yuna for hans pilgrimsfærd. Hun blev forlovet med Chappu, bror til Wakka, en Banisher døde under kampen mod Sin. Dette medfører en vis spænding mellem de to tegn, men antyder noget andet. Som for hans våben, bruger hun udstoppede dyr som Mog, en Pampa eller Cait Sith.\nKimahri Ronso er, som navnet antyder, en Ronso fra Mount Gagazet. Young, forlod han sine kolleger efter nogen spurgte ham til at se Yuna han derefter forlod fra byen Bevelle efter sejren sin fars mod Sin. Den er bevæbnet med et spyd.\nRikku er en gamine 15 år, er meget forskellige fra andre Al-Bheds. Hun har en særlig ånd, der ofte giver moral til holdet. Den er udstyret med en klo.


Nyhed: 13 september 2021 - Stor succes for torvedagen i Hede- Magleparken - Boligselskabet Baldersbo\nBeboerne glædede sig over, at de igen kunne mødes til fest og fællesskab\n13 september 2021|RSS\nLige i solen og foran scenen sad borgmester Jesper Würtzen og spiste grillmad. Bag ham stod formanden for Hede- Magleparken, Kim Andersen, og talte med et par af beboerne.\n”Folk vil jo rigtig gerne det her – det er også derfor, vi støtter det økonomisk,” siger formanden.\nOrdene falder torsdag eftermiddag, hvor der er torvedag i Hede- Magleparken – og formanden har ret: Beboerne nyder torvedagen, samværet, aktiviteterne – og september solen.\n”Sidste år måtte vi jo springe over, men interessen for torvedagen er i hvert fald ikke blevet mindre,” konstaterer Kim Andersen og kigger ud over de grønne områder, hvor der er fyldt med telte og mennesker.\nKom og se billeder\nTil venstre for scenen er to piger i gang med et maleri.\n”Jeg synes også det er godt at torvedagen er tilbage, så kan man hygge sig med sine venner,” siger Amina. Nadin er enig.\n”Vi er ved at lave et billede, så kan man nemlig vise, hvor kreativ man er.” Motivet og de andre billeder, der blev skabt på torvedagen, udstilles i en af de tomme butikker i Hedegårdscentret de næste uger.\nPå en bænk i solen sidder Nadina og hendes datter Frederikke.\n”Vi er kommet fordi der er grillmad, det er så hyggeligt. Vi så et opslag i opgangen om arrangementet – og jeg synes man skal støtte op om det sociale fællesskab,” siger Nadina.\nNu kommer politiet!\nDagen bød også på masser af musik på den store scene. En af dagens store overraskelser var Ria Quist, der optrådte med sin guitar og egne personlige tekster. Hun sang også et par covernumre af bl.a. Kim Larsen, men det var hendes egne sange om fx at være genert, der brændte igennem. Ria er en del af Mere Monitor-projektet, der er et samarbejde mellem Vognporten, musikskolen og kulturlivet i Ballerup.\nDet fangede også en hel del børn, da politiet dukkede op i patruljevogn og motorcykel. Ordensmagten inviterede nemlig indenfor i politibilen – og man kunne også prøve at sidde på den store motorcykel.\nBilledet er fra torvedagen, hvor Amina og Nadin er i gang med et større maleri. Klik på billedet, hvis du vil se det i fuld størrelse.\nSiden er senest opdateret d. 13.09.2021


Ældrerådets formandskab tager en tørn mere - Hvidovre Kommune\nÆldrerådets formandskab tager en tørn mere\nRådet har konstitueret sig med Birthe Mingon og Grete Hagedorn i spidsen.\nHvidovre Ældreråd konstituerede sig mandag den 29. januar for perioden 2018-2021. Birte Mingon satte sig igen i formandsstolen, ligesom Grete Hagedorn fortsætter som næstformand og Christian Thode som kasserer.\n- De næste fire år bliver spændende, vi har et godt og dynamisk samarbejde med Hvidovre Kommune. Vi vil i de næste fire år sætte fokus på implementering af vores lokale demenshandlingsplan. Hvidovre er godt på vej til at blive en demensvenlig kommune, og der er mange gode initiativer vi skal brede ud fra handlingsplanen. Så har vi også forsat fokus på rehabilitering og træning, ligesom et af vores fokusområder er ældrevenlige boliger, siger den nyvalgte formand, Birte Mingon.\nDet ny konstituerede ældreråd træder i funktion torsdag den 1. februar 2018, hvor rådet starter med en introduktionsdag til ældrerådsarbejdet i Hvidovre Kommune. Ældrerådet holder ti møder om året og udarbejder bl.a. høringssvar til en række politiske sager, ligesom de udgiver bladet ”Ældrerådet orienterer”, som bliver sendt til alle borgere i Hvidovre, der er fyldt 60 år.\nÆldrerådet blev valgt den 21. november 2017 blandt Hvidovre Kommunes +60-årige. Knap 12.000 var stemmeberettigede og Hvidovre ældre gav Ældrerådet en flok opbakning med en stemmeprocent på 57,7 procent.\nDet nye ældreråd er:\nBetina Engelhardt Rasmussen, ældrekonsulent, tlf. 3639 3821


Gødning af animalsk oprindelse – Gartnervejledning\nBlandt organisk gødning af animalsk oprindelse skelner vi mellem gødning opnået ved forarbejdning af hele dyr og fra forarbejdning af animalske stoffer eller organer.\nDen første gruppe er kødmåltid, som er lavet af faldne dyr (efter affedtning). Det bruges hovedsageligt som foder og bruges sjældent i havebrug. Ud over det dyrebare, Fransk fisk guano er også kendt for den virkelige guano, også kaldet Biskaya-Guano. Udgangsmaterialet er hele havfisk eller fiskeaffald. De opnåede stoffer affedtes, beriger med magnesiumkalk og gennemgår aerob gæring.\nBlodmel er værdifuldt, koncentreret, hurtigvirkende hjælpegødning. Det bruges som blanding til havejord; det sælges i poser. Det er velegnet til klargøring af opløsninger til flydende befrugtning.\nLædermel kommer fra affaldet fra garvning. Det er også velegnet til fremstilling af flydende gødning. Fra dyreskindene beregnet til forarbejdning knuses udvalgte rester og forarbejdes til organisk gødning. Det skal bruges strengt som anvist, da det kan indeholde forskellige skadelige metalsalte, bruges til garvning.\nEn af de værdifulde hjælpegødninger er horngødning, hove, racistisk, børster, fjer og knogler. Som det kan ses af figurerne i den vedhæftede tabel, disse materialer indeholder meget kvælstof, og knogler - som en muldvarp - mere fosfor.\nHornmel er en hurtigvirkende gødning og kan påføres direkte på det\nblomsterbed eller til fremstilling af speciel havejord.\nHornkorn behandles ikke så hurtigt af jordorganismer. Derfor for sin plantevækststimulerende effekt, især i koldt vejr, desværre skal du vente længere.\nHornflis tilsættes til kompostbunker eller bruges i form af flydende gødning til flydende befrugtning. For at lette slibning, nogle virksomheder stege hårde hjørner. I denne proces regenereres proteiner, som derefter nedbrydes langsommere, som påvirker genoplivningen af jorden. For haveplotteren er al horngødning meget praktisk, da de let kan bruges på enhver måde.\nGødning fra svinehår og børstehår med tilsætning af hove og læder bruges sjældent i havebrug. Frisk hår eller børster bør ikke komposteres straks efter modtagelse fra slagteriet. De tørrede børster kan let og godt blandes i kompostmassen. På grund af det høje nitrogenindhold forbedrer de kompostjordens kvalitet markant. Fjermel har lignende egenskaber.\nKnogegødning indeholder højt organisk calciumphosphat. Det tegner sig for ca. 30% skummet og løsrevet benmel. Benmel, hvorfra kun nogle af de fede og klæbrige stoffer er fjernet, indeholder 18-22% fosfor og 4% kvælstof. Sidstnævnte findes i klæbrige stoffer og øger absorptionen af fosfor, hvilket igen fremmer væksten af mikroorganismer. Knoglemel er vanskeligt for gartnere at finde, fordi de er fremragende tilsætningsstoffer til fodring til husdyr.\nNogle gange kan organisk gødning fremstillet af kommunalt affald købes. Dette gælder hovedsageligt kommunalt affald og slam fra rensningsanlæg, ofte blandet sammen og komposteret. En sådan kompost indeholder utvivlsomt nogle værdifulde organiske stoffer, men den ukendte sammensætning af disse komposter gør, at de ikke er egnede til befrugtning af madplanter. Hvis du kender deres oprindelse og produktionsmetode, de kan bruges til at befrugte græsplæner. Disse gødninger er egnede til gødning af grønne områder i byen, ved at grønne banerne langs gader og jernbanespor, genvinding, for eksempel.. grusbearbejdning, stenbrud, og også til gødning af skovklædte områder. Kompost fra kommunalt affald, Det anbefales dog ikke til grunde og haver, der er i Polen "Dano" -kompost opnået ved biotermal metode\nDen kemiske sammensætning af de vigtigste organiske gødninger er vist i tabellen.\nSolbær – Forekomst og krav\nHindbær – Inter-row afgrøder\nHvorfor organisk gødning\nHjælpemidler til pleje og beskyttelse af planter, del 1\nForfatter Joannaopslået på august 31, 2016 august 31, 2016 Kategorier Befrugtning\nTidligere Forrige indlæg: Dyr ekskrementer\nNæste Næste indlæg: Organiske gødningsblandinger


Veganeren (Storskrift) (bog, indbundet, dansk) af Inger Gammelgaard Madsen\nVeganeren (Storskrift) (bog, indbundet, dansk)\nHårdkogte krimier, krimi noir Krimier og mysterier Krimi og spænding Kvindelige detektiver Politiromaner Skønlitteratur Vegetarbøger\nBlodet glimter i eftermiddagssolen på Store Torv i Aarhus. På brostenene ligger to næsten nøgne dyreaktivister fra organisationen We Protect Animals (WPA). De blodige kroppe skal symbolisere slagtede grise eller flåede mink. Men ikke alt blodet er teaterblod – de to unge aktivister spiller ikke kun døde, og en tredje aktivist er kørt bevidstløs til hospitalet. Hvordan er det lykkedes at dræbe aktivisterne midt i en aktion med opmærksomhed fra tilskuere og presse? Og hvem har ønsket at slå dem ihjel? Det bliver en svær gåde at løse for politikommissær Rolando Benito og hans team.